**УЏБЕНИК ЗА 7. РАЗРЕД ОСНОВНЕ ШКОЛЕ АУТОРКИ СОЊЕ МАРИНКОВИЋ И СЛАВИЦЕ СТЕФАНОВИЋ**

Уџбеник *Музичка култура* за седми разред основне школе подељен је, као и у претходним књигама, на две садржајне целине: *Извођење музике* и *Свет музике – музика света.* Концепт уџбеника заснован је на идеји међусобног прожимања различитих области рада и због тога је градиво подељено само на две главне области – извођење музике и учење о музици – мада ни оне нису третиране као изоловане, већ се међусобно прожимају и допуњују кроз преплитање компатибилних садржаја наставних тема. Мада су у плану наставе опредељене централне теме часа, од наставника се очекује да наставу организује тако да се примењују комбиновани типови часа са прожимањем различитих области и активности. Уџбеник је намењен заинтересованом ученику и креативном наставнику као подстицајно полазиште разноврсним активности у склопу наставе.

У првој целини – *Извођење музике –* обрађени су музички примери из двеју основних области рада – Извођење музике и Музичко стваралаштво. Додатно је прецизирано да ли се примери односе на певање, свирање, музичке игре, музику и плес или музичко стваралаштво, а улога водича у уџбенику за седми разред је поверена гудачком инструменту. Препоручено је, ако за то постоје могућности, коришћење различитих инструмената: бумвекера, металофона, блок-флауте, даира од рециклажног материјала или других изабраних.

Тежиште рада је на активном музицирању: певању по слуху и из нотног текста, свирању на инструментима, у пару и групно, коришћењу тела као инструмента, музици и плесу (обрада кола, учење корака менуета), организацији музичких игара и дечјем стваралаштву. Уџбеник, међутим, нуди и систематично изложена објашњења и одређења кључних музичко-теоријских аспеката извођаштва у односу на елементе музичке изражајности (темпо, динамику) и основе музичке писмености (такт и тактирање у сложеним тактовима, ознаке за артикулацију, нове лествице), као и друге музичке термине. Задаци су предвиђени за рад на часу.

Други део уџбеника обухвата садржаје три области рада: Слушање музике, Човек и музика и Музички инструменти. Овај део организован је у четири садржајно повезана поглавља: Барок, Жичани музички инструменти, Класицизам и Развој српске музике. У области Човек и музика активности које су планиране укључују усвајање знања о музици двеју најзначајнијих музичких епоха: барока и класике. Са овим садржајима повезано је и упознавање групе жичаних инструмената (гудачких и трзалачких). Циљ излагања је објашњење улoгe музикe у друштву, упoзнaвaњe музичких изрaжajних срeдстaвa, инструмeнaтa, жaнрoвa и oбликa. Циљеви се остварују непосредним увидом у музичка дела (слушањем одабраних музичких примера), као и музичким извођењем. Слушним примерима приступа се помоћу кјуар-кода, највећим делом у видео формату, што је посебно важно за стицање одговарајућих представа о улози музике у друштву, као и за упознавање изгледа инструмената, начина произвођења тона и контекста у којем се неки инструмент користи. Томе треба да допринесе и богат илустративни материјал уџбеника.

Текст уџбеника је организован слојевито. На почетку лекције су сажето формулисане теме које се обрађују, као и карактер садржаја: научићеш за нове садржаје, и обновићеш за систематизацију знања која су усвајана у претходним разредима. Утврђивање, надокнађивање пропуштеног и уједначавање знања и вештина ученика од огромне су важности за будући рад и напредовање и зато им се у седмом разреду поклања посебна пажња. Поред основног текста лекције, на страници су графички прегледно издвојени речник (у дну стране) и кључне речи основног текста. Визуелну динамику и могућност селективног приступа тексту дају рубрике са посебним садржајима: Сазнај више и Портрет композитора. Посебна пажња посвећена је објашњењима за слушање музике и тамо где је оправдано понуђено је више примера извођења неког дела, што доприноси развоју критичког просуђивања и богаћењу дечјих музичких искустава. И у овом делу уџбеника дата су два модела утврђивања и провере знања: Пројектни задаци и Провера знања у виду мини квизова, допуњалки и практичних вежбања која се реализују у самом уџбенику или свесци. У складу са опредељењем да се на предмету Музичка култура не задају домаћи задаци, провере знања и пројектни задаци осмишљени су као део активности на часу. На крају уџбеника дати су резимеи садржаја лекција из другог дела уџбеника и питања која могу да помогну у систематизацији знања.

Посебна пажња посвећена је слушању музике. Дат је предлог за вођење дневника слушања дела уметничке музике како би се постепено али истрајно развијао одговарајући однос према разумевању и доживљају музичког дела.

1. **ГЛОБАЛНИ И ОПЕРАТИВНИ ПЛАН ЗА МУЗИЧКУ КУЛТУРУ 7. РАЗРЕД**

|  |  |
| --- | --- |
| ОБЛАСТ/ТЕМА | БРОЈ НАСТАВНЕ ТЕМЕ (КОМБИНОВАНИ ЧАСОВИ) |
| ЧОВЕК И МУЗИКА | 2, 3, 6, 12, 13, 14, 15, 19, 29, 30, 32, 33, 34, 35 |
| МУЗИЧКИ ИНСТРУМЕНТИ | 3, 6, 11, 12, 20, 21. 24, 25, 26 |
| СЛУШАЊЕ МУЗИКЕ | 2, 3, 6, 7, 9, 11, 12, 13, 14, 15, 19, 20, 21, 22, 23, 26, 29, 30, 31, 32, 33, 34, 35 |
| ИЗВОЂЕЊЕ МУЗИКЕ | 1, 4, 5, 6, 7, 9, 10, 11, 14, 19, 20, 21, 22, 23, 24, 25, 29, 31, 32, 33, 34, |
| МУЗИЧКО СТВАРАЛАШТВО | 14, 17, 18, 28, 29, 31 |

* 1. [Представљање предмета, начина рада и оцењивања](https://bebicamusiceducation.wordpress.com/1-%d0%bf%d1%80%d0%b5%d0%b4%d1%81%d1%82%d0%b0%d0%b2%d1%99%d0%b0%d1%9a%d0%b5-%d0%bf%d1%80%d0%b5%d0%b4%d0%bc%d0%b5%d1%82%d0%b0-%d0%bd%d0%b0%d1%87%d0%b8%d0%bd%d0%b0-%d1%80%d0%b0%d0%b4%d0%b0-%d0%b8/" \t "_blank) и учење песме по слуху *Хеј, хеј, бејбе.*
  2. Карактеристике барока.
  3. [Рађање](https://bebicamusiceducation.wordpress.com/2-%d0%b3%d0%bb%d0%b0%d1%81%d0%be%d0%b2%d0%b8-%d0%b8-%d0%b8%d0%bd%d1%81%d1%82%d1%80%d1%83%d0%bc%d0%b5%d0%bd%d1%82%d0%b8-%d1%81%d0%bb%d1%83%d1%88%d0%b0%d1%9a%d0%b5-%d0%bc%d1%83%d0%b7%d0%b8%d0%ba%d0%b5/) опере.
  4. Вокална музика: људски гласови, музичке установе у Србији, учење песме *Изнад Дуге* по слуху.
  5. Певање без инструменталне пратње и хорски ансамбли.
  6. Други вокално-инструментални жанрови барока. Одељенски ансамбли.
  7. Духовна музика и учење песме *Анђели певају* по слуху.
  8. Обнављање, систематизација знања
  9. Световна музика и учење песме *Птичија туга* по нотама.
  10. Извођачки састави, певање и свирање песме *Ода радости* по нотама.
  11. Жичани музички инструменти: породица гудача. Свирамо серенаду и певамо шаљиву песму.
  12. Инструментална музика барока.
  13. Жанрови и облици барокне инструменталне музике.
  14. Најзначајнији ствараоци барока. Плесови других народа: Менует.
  15. Јохан Себастијан Бах.
  16. Систематизација знања: карактеристике барокне епохе и представници
  17. Музичко осликавање драмске радње.
  18. Музичко стваралаштво: компоновање песме о Св. Сави
  19. Музика барока као инспирација данас. Певање песама по нотама (*Лествица*)
  20. Породица трзалачких жичаних инструмената: харфа.
  21. Породица трзалачких жичаних инструмената: лаута и гитара. Учење Де-дур лествице.
  22. Српски фолклор.Обичајне и обредне песме.
  23. Народне песме из Србије: *Живкова Таша* и *Шумадијо родни крају*.
  24. Патриотске песме: *Тамо далеко* и *Креће се лађа Француска*.
  25. Породица трзалачких жичаних инструмената: мандолина, тамбура, балалајка и цитра. Фолклор других народа.
  26. Обнављање градива: жичани музички инструменти
  27. Карактеристике класицизма. Музичко стваралаштво: *Ритмички канон*.
  28. Одлике музике класицизма. Музичко стваралаштво: музичка допуњалка *Дај сунце руку*.
  29. Музички облици класицизма
  30. Класика као узор. Свирање на блок флаути или на изабраном инструменту: *Прекрасна милост*.
  31. Најзначајнији ствараоци класицизма. Музичко стваралаштво: компоновање песме *Ја сам чудо видео*.
  32. Јозеф Хајдн. Теме познатих композиција класичне музике. Ј. Хајдн: *Симфонија изненађења*.
  33. Волфганг Амадеус Моцарт. Еф-дур лествица.
  34. Лудвиг ван Бетовен
  35. Развој српске музике
  36. Систематизација знања: музичка класика.

**ПРИМЕРИ ДНЕВНИХ ПРИПРЕМА ЗА 7. РАЗРЕД**

**ПРИПРЕМА ЗА ЧАС БРОЈ 1**

|  |  |
| --- | --- |
| **Наставна тема** | **Извођење музике** |
| **Наставна јединица** | [Представљање предмета, начина рада и оцењивања](https://bebicamusiceducation.wordpress.com/1-%d0%bf%d1%80%d0%b5%d0%b4%d1%81%d1%82%d0%b0%d0%b2%d1%99%d0%b0%d1%9a%d0%b5-%d0%bf%d1%80%d0%b5%d0%b4%d0%bc%d0%b5%d1%82%d0%b0-%d0%bd%d0%b0%d1%87%d0%b8%d0%bd%d0%b0-%d1%80%d0%b0%d0%b4%d0%b0-%d0%b8/) и учење песме по слуху *Хеј, хеј, бејбе* |
| **Циљ часа** | Упознавање ученика са садржајем рада за 7. разред из области *Извођење музике*. Учење песме чији стихови на једноставан начин описују дневне обавезе ученика, тешкоће са кашњењем у школу и потребом за правом другарском и партнерском подршком. Подстицање ученика на размишљање о сопственом ставу према музици. |
| **Очекивани исходи на крају часа** | На крају часа ученик ће бити у стању да:   * разуме нове садржаје предмета; * разуме стихове нове песме; * изведе песму певањем по слуху. * Одговори на питање какву музику воли. |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 7. разред, страна 10, 11. |
| **Облици рада** | Фронтални, групни. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник објасни ученицима које активности су предвиђене у 7. разреду у области *Извођење музике*: певање нових песма по слуху и из нотног текста; свирање на изабраном инструменту; музичко стваралаштво; учење теорије музике. Наставник обнови са ученицима песму *Једна земља један тим* из шестог разреда. Наставник води дискусију са ученицима о њиховим преференцијама за одређену врсту музике. Наставник упути ученике како ће попунити *Музички споменар* дат у уџбенику. Наставник усмери разговор са ученицима на школски живот ученика, одговорности, поштовање, пријатељство и партнерске односе.  Наставник најави наставну јединицу. |
| **Главни део часа (30 минута)** |
| Наставник демонстрира песму *Хеј, хеј бејбе* певањем и свирањем.  Наставник каже како се зове композитор песме, затим објасни која су његова музичка достигнућа и којој врсти стваралаштва припада његов опус.  Наставник објасни о чему говоре стихови песме и протумачи непознате речи.  Наставник објасни ученицима који делови песме се понављају и како ће се смењивати деонице које певају дечаци са деоницама које певају девојчице и које делове песме ће изводити заједно.  Наставник после инструменталног увода пева прву фразу песме, а ученици понове.  Наставник до краја песме показује ученицима својим гласом сваку фразу посебно и повезује је са претходном, а ученици понављају.  Ученици певају песму *Хеј, хеј, бејбе* у целини уз клавирску пратњу наставника.  Наставник подели ученике на две групе: дечаци и девојчице. Свака група пева један део песме, а затим сви заједно. Наставник прати певање ученика на клавиру. |
| **Завршни део часа 10 минута** |
| Наставник поставља питања ученицима:   1. Које активности ће бити заступљене у 7. разреду из области *Извођење музике*? 2. Какав је став ученика према музици? 3. О чему говоре стихови песме *Хеј, хеј, бејбе*?   На крају следи још једно извођење нове песме у фронталном облику рада уз пратњу наставника на клавиру. |

**ПРИПРЕМА ЗА ЧАС БРОЈ 2**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Карактеристике барока. |
| **Циљ часа** | Увод у нову епоху у историји музике. Разумевање друштвено-историјског контекста развоја уметности у бароку; упознавање са основним одликама музике барока; доживљај и разумевање изабраних слушних примера |
| **Очекивани исходи на крају часа** | На крају часа ученик ће бити у стању да:   * Познаје основне одлике друштвено-историјског контекста развоја барока: * Има представу о развојним фазама и кључним историјским зби-вањима од значаја за развој музике * Познаје основне одлике музике барока: * Препознаје кључне одлике у слушним примерима и разуме одлике музичког језика барока у односу на ренесансу |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 7. разред, стране 55−58. |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| У уводном делу часа наставник питањима подсећа на знања усвојена у претходном разреду у вези са хронологијом и одликама музике ренесансе. Најави наставну јединицу и позива ученике да уоче разлике у композицијама Палестрине и Баха. Скреће им пажњу на контрасте: вокална – инструментална музика; полифонија – хомофонија, као и на моторичност карактеристичну за барок. |
| **Главни део часа (30 минута)** |
| Наставник објашњава однос између ренесансе и барока као еволутивни, постепени развој. Барок се развијао из позне ренесансе и постепено се јављао нови језик. Објашњава како се то може разумети на примеру једног од најзначајнијих ранобарокних композитора, Клаудија Монтевердија.  Кроз дијалог са ученицима наставник обнавља знања о Европи у 17. веку: ратовима, успону моћи фудалних владарта, колонијалним освајањима, улагањима у развој науке и уметности.  Наставник објашњава како у свесци направити хронолошку ленту 17. века. Ученици дају предлоге који историјски догађаји треба да буду забележени на доњој половини. На горњој половини се бојама означавају рани, зрели и позни барок, на ленту уносе имена најзначајнијих представника: Клаудија Монтевердија, Антонија Вивалдија, Георга Фридриха Хендла и Јохана Себастијана Баха. Ученици анализирају хронолошке односе.  У табелу одлика раног, зрелог и позног барока уносе се кључне речи.  Наставник објашњава основне одлике барока: рађање вокално-инструменталних жанрова; подсећа на значење имитације за развој полифоније и објашњава појам монодије, као и основних облика односа текста и мелодије: арију и речитатив; објашњава појам баса континуа.  Наставник даје уводно објкашњење за пример који ће се слушати: почетак драмског мадригала *Двобој Танкреда и Клоринде.* На примеру се објашњавају појмови басо континуо, монодија, барокни оркестар. |
| **Завршни део часа 10 минута** |
| Питања за ученике;   1. Да ли у историји музике постоје оштре границе између ренесансне и барокне епохе? 2. Да ли је Клаудио Монтеверди ренесансни или барокни композитор? 3. Да ли драмски мадригал *Двобој Танкреда и Клоринде* припада ренесансној или барокној традицији? |

**ПРИПРЕМА ЗА ЧАС БРОЈ 3**

|  |  |
| --- | --- |
| **Наставна тема** | **Човек и музика. Слушање музике. Музички инструменти** |
| **Наставна јединица** | [Рађање](https://bebicamusiceducation.wordpress.com/2-%d0%b3%d0%bb%d0%b0%d1%81%d0%be%d0%b2%d0%b8-%d0%b8-%d0%b8%d0%bd%d1%81%d1%82%d1%80%d1%83%d0%bc%d0%b5%d0%bd%d1%82%d0%b8-%d1%81%d0%bb%d1%83%d1%88%d0%b0%d1%9a%d0%b5-%d0%bc%d1%83%d0%b7%d0%b8%d0%ba%d0%b5/) опере. |
| **Циљ часа** | Упознавање новог жанра – опере и представљање Монтевердијевог стваралаштва у овој области |
| **Очекивани исходи на крају часа** | На крају часа ученик ће бити у стању да:   * Разуме пут развоја жанра опере и значај њене појаве за историју музике * Познаје значај Клаудија Монтевердија у историји музике * Познаје основне одлике опере и разуме их у контексту одлика музике барока * Препознаје кључне одлике у слушним примерима. |
| **Наставне методе** | Демонстрација, дијалошка |
| **Наставна средства** | Уџбеник за 7. разред, стране 59–61. |
| **Облици рада** | Фронтални, групни |
| **Међупредметно повезивање** | Историја, географија, ликовна уметност |

**ТОК ЧАСА**

|  |
| --- |
| **Уводни део часа (5 минута)** |
| Разговор о одликама барока и хронологији. Подсећање на звучне примере коју су слушани на прошлом часу. Провера знања ученика о томе шта је опера. Најава наставне теме. |
| **Главни део часа (30 минута)** |
| Представљање околности у којима су настале прве опере као музичко-сценски жанр компонован на либрето. Дискусија о идеји обнове грчке трагедије и разумевање ових интенција на линији ренесанса – барок. Опера се рађа у Италији, везана је за дворску традицију. У питању је спектакл који се изводи у посебним приликама. Разговор о значају италијанских градова-држава за развој уметности (Фиренца, Венеција, Рим). Представљање града у којем је настала најзначајнија опера раног барока: Монтевердијев *Орфеј.* Разговор о статусу музичара, посебно композитора, односу стваралаштва и извођаштва (шта на слици свира Монтеверди? – виола да гамба, обнова познавања инструмената). Објашњење зашто се опера сматра типичним барокним жанром на примеру Монтевердијевог *Орфеја*: монодија, солисти, хор, оркестар, либрето инспирисан античким митом.  **Слушање музике:** *Токата* из *Орфеја.* Упознавање са Монтевердијевим оркестром који је бројао 40 музичара. Какве су одлике звука лимених дувачких инструмената? Објашњење да су у питању неусавршени инструменти, аутентични из времена кад је дело компоновано. Оркестар је скуп музичара увек различитог састава. Када свирају сви, као у *Токати*, разликују се групе гудачких (савремених и старих, њихових претеча), дрвени и лимени дувачки инструменти, лауте и архилауте, клавијатурни инструменти, удараљке.  Представљање Монтевердија и његове опере *Орфеј.* Објашњење структуре и на звучном примеру Орфејеве арије из трећег чина опере представљање музичког језика *Орфеја.* Обратити пажњу на улогу појединих инструмената, карактеристике вокалне деонице, појаву вокалног виртуозитета и делове који су монодијски осмишљени.  Упознавање са опером заокружити причом о њеном развоју у Италији и потом и Европи у 17. веку. Нарочито нагласити значај отварања порвог јавног позоришта у Венецији 1637. године (уписивање године на хронолошку ленту, као и година настанка прве опере *Еуридика* и Монтевердијевопг *Орфеја*). Објашњење да се током развоја опере јављају елементи њене будуће форме, што је Монтеверди тек наговестио: арија и речитатива, ансамблама, хорова и инструменталних делова. |
| **Завршни део часа 10 минута** |
| Обнављање и утврђивање кроз питања:   1. Где се и кад рађају прве опере? 2. Ко су били њени најзначајнији представници? 3. Које одлике барока могу да се препознају на примерима *Токате* и *Арије Орфеја*? |

**ПРИПРЕМА ЗА ЧАС БРОЈ 4**

|  |  |
| --- | --- |
| **Наставна тема** | **Извођење музике** |
| **Наставна јединица** | Вокална музика: људски гласови, музичке установе у Србији, учење песме *Изнад Дуге* по слуху. |
| **Циљ часа** | Упознавање ученика са поделом људских гласова, начином извођења вокалне музике, улогом Факултета музичке уметности у систему школства у Србији и карактеристикама концертне дворане. Певање песме по слуху са већим интервалским скоком на почетку. |
| **Очекивани исходи на крају часа** | На крају часа ученик ће бити у стању да познаје и разуме:   * поделу људских гласова; * певање без пратње; * важност акустике концертне сале; * систем музичког школовања; * значење стихова песме и изведе песму певањем по слуху. |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 7. разред, страна 12–14. |
| **Облици рада** | Фронтални. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Разговор о музичким установама и представљање најбоље концертне дворане у Колачеровој задужбини и објашњење музичког школства у Србији. Наставник захтева да ученици после слушање звучних примера одреде коју врсту музике чују у односу на начин извођења. Очекивани одговор је усмерен на: вокалну, инструменталну и вокално-инструменталну музику. Наставник захтева да ученици слушају звучне примере са мушким и женским гласовима и да одреде који су гласови високи, а који ниски. Очекивани одговор ученика је да могу да разликују високе од ниских женских гласова и да исто тако могу да препознају пример са високим и упореде га са ниским мушким гласом. Наставник тражи од ученика да одреде боју гласова које су слушали.  Наставник најави наставну јединицу. |
| **Главни део часа (30 минута)** |
| Наставник објасни ученицима вокалну музику и како се деле певачки гласови. Каже такође ученицима како се зову ти гласови.  Наставник објасни садржај стихова песме *Изнад дуге*.  Наставник демонстрира песму *Изнад дуге* певањем и свирањем.  Наставник каже порекло песме.  Наставник објасни ученицима делове песме.  Наставник после инструменталног увода пева прву фразу песме, а ученици понове.  Наставник до краја песме показује ученицима својим гласом сваку фразу посебно и повезује је са претходном, а ученици понављају.  Ученици певају песму *Изнад дуге* у целини уз клавирску пратњу наставника.  Ученици одређују динамику делова песме и уписују ознаке у нотни текст. Наставник прати певање ученика на клавиру. |
| **Завршни део часа 10 минута** |
| Наставник поставља питања ученицима:   1. Како се деле и како се зову људски певачки гласови? 2. Проверава како су ученици уписали ознаке за динамику у нотни текст песме. 3. О чему говоре стихови песме *Изнад дуге*?   На крају следи још једно извођење нове песме у фронталном облику рада уз пратњу наставника на клавиру. |

**ПРИПРЕМА ЗА ЧАС БРОЈ 5**

|  |  |
| --- | --- |
| **Наставна тема** | **Извођење музике** |
| **Наставна јединица** | Певање без инструменталне пратње и хорски ансамбли. |
| **Циљ часа** | Упознавање ученика са хорским ансамблима. Музичка игра: препознавање боје гласа. Певање канона. |
| **Очекивани исходи на крају часа** | На крају часа ученик ће бити у стању да:   * разуме састав хорских ансамбала; * зна шта је а капела певање; * схвати важност боје гласа; * изведе канон у групи; * доживи лепоту вишегласног а капела певања. |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 7. разред, стране 15–17. |
| **Облици рада** | Фронтални, групни. |
| **Међупредметно повезивање** | Страни језик, географија. |

**ТОК ЧАСА**

|  |
| --- |
| **Уводни део часа (5 минута)** |
| Наставник организује музичку игру *Ко те зове?*  Наставник захтева да ученици кажу како су препознали ко их дозива.  Наставник објасни важност боје гласа у музичком извођењу.  Наставник обнови са ученицима певање канона из претходних разреда.  Наставник најави наставну јединицу. |
| **Главни део часа (30 минута)** |
| Наставник демонстрира канон *Сат* и научи ученике да га певају по слуху уз тактирање.  Наставник обнови са ученицима знак за продужење тона *корону*.  Наставник подели ученике на три групе и изведе канон.  Наставник разговара са ученицима о дужини тонова и повеже их са садржајем стихова.  Наставник објасни шта је а капела певање.  Наставник објасни универзалност музичког језика и демонстрира пример хорске композиције са Филипина под називом *Кумукутикутитап* и покаже слику интернационалног хора дату у уџбенику. Наставник пита где се налазе Филипини.  Наставник демонстрира канон на енглеском језику *Come, follow me*. Наставник преведе стихове и објасни њихово значење.  Наставник научи ученике да певају канон, затим их подели на три групе и захтева да певају без инструменталне пратње.  Наставник диригује док ученици певају канон. |
| **Завршни део часа 10 минута** |
| Наставник поставља питања ученицима:   1. Како се деле хорски ансамбли? 2. Шта је а капела певање? 3. Шта је језик музике?   На крају следи још једно извођење канона *Сат* и *Come, follow me*. |

**ПРИПРЕМА ЗА ЧАС БРОЈ 6**

|  |  |
| --- | --- |
| **Наставна тема** | **Човек и музика. Слушање музике. Извођење музике.** |
| **Наставна јединица** | Други вокално-инструментални жанрови барока. Одељенски ансамбли. |
| **Циљ часа** | Упознавање са другим вокално-инструменталним жанровима барока: ораторијумом, кантатом, пасијом и мисом. Формирање одељенских ансамбала. |
| **Очекивани исходи на крају часа** | На крају часа ученик ће бити у стању да:   * зна разлике између ораторијума, опере, кантате, пасије и мисе; * познаје најзначајније ствараоце барокног ораторијума; * познаје типове нумера у различитим барокним вокално-инструменталним жанровима; * разуме у ком друштвеном контексту су извођени поједини барокни вокално-инструментални жанрови; * пева Моцартову песму *Проба за концерт*; * учествује у раду одељенског ансамбла. |
| **Наставне методе** | Демонстрација, дијалошка, метода рада певања по слуху. |
| **Наставна средства** | Уџбеник за 6. разред, страна 22−23 и 62–65 |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Ученици уз помоћ наставника обнове каноне певане на претходном часу. Кроз разговор ученици обнове одлике опере. Наставник најави наставну јединицу. |
| **Главни део часа (30 минута)** |
| Наставник демонстрира нову песму *Проба за концерт*. Наставник објасни значење стихова.  Наставник покаже ученицима како да певају прву фразу песме по слуху, а затим и сваку следећу. Ученици понове сваку фразу док не науче песму и изведу је у целини.  Наставник захтева да ученици певају песму по слуху, али уз тактирање на четири. Наставник обраћа ученицима пажњу на тезу и арзу и указује на извођење динамике. Наставник тражи да ученици опишу речима ритам песме. Ученици певају песму уз клавирску пртњу наставника.  **Човек и музика**. Наставник објашњава одлике појединачних жанрова вокално-инструменталне музике барока. Објашњава сличности и разлике између опере и ораторијума. Указује на значај везе између текстуалне основе и музике и објашњава како се на основу садржаја и форме текста могу разликовати барокни вокално-инструментални облици у духовној музици. Наставник објашњава основне одлике кантате, пасије и мисе.  **Слушање музике:** Наставник на примерима хорских нумера из дела Карисимија и Хендла објашњава улогу хорских нумера у ораторијуму. На примеру завршног хопра *Пасије по Матеју* наставник објашњава одлике Бахове вокално-инструменталне музике и карактеристике пасије. |
| **Завршни део часа 10 минута** |
| 1. Уз помоћ наставника ученици систематиозују знања о барокној вокално-инструменталној музици решавањем задатака на стр. 65.   На крају следи још једно извођење песме *Проба за концерт* са циљем да се час заврши у веселој и пријатној атмосфери. |

**ЧАС БРОЈ 7**

|  |  |
| --- | --- |
| **Наставна тема** | **Извођење музике** |
| **Наставна јединица** | Духовна музика и учење песме *Анђели певају* по слуху. |
| **Циљ часа** | Упознавање ученика са карактеристикама духовне музике. Певање популарне песме по слуху са духовним садржајем. |
| **Очекивани исходи на крају часа** | На крају часа ученик ће бити у стању да:   * разуме значење појма *духовна музика*; * препозна карактеристике духовне музике; * пева нову песму по слуху са духовним садржајем. |
| **Наставне методе** | Демонстрација, дијалошка, метода рада по нотном тексту. |
| **Наставна средства** | Уџбеник за 7 разред, страна 26. |
| **Облици рада** | Фронтални, групни. |
| **Међупредметно повезивање** | Веронаука, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песму *Птичија туга*.  Наставник пита ученике којој врсти музике припада песма *Птичија туга*?  Ученици одговоре.  Наставник најави нову лекцију. |
| **Главни део часа (30 минута)** |
| Наставник захтева да ученици опишу о чему говоре стихови и демонстрира песму *Анђели певају*.  Ученици одговоре.  Наставник објасни шта је духовна музика и које су њене главне карактеристике.  Наставник научи ученике да певају песму по слуху.  Ученици изражјно певају песму.  Наставник пита ученике ко све учествује у стварању и извођењу једне композиције?  Ученици из свог искуства и предзнања одговоре.  Наставник објасни ученицима музичка занимања која су истакнута у уџбенику. |
| **Завршни део часа 10 минута** |
| Наставник поставља питања ученицима:   1. Које су главне карактеристике духовне музике? 2. О чему говоре стихови песме *Анђели певају*? 3. Која музичка занимања знају?   На крају следи још једно извођење песме *Анђели певају*. |

**ПРИПРЕМА ЗА ЧАС БРОЈ 8**

|  |  |
| --- | --- |
| **Наставна тема** | **Човек и музика. Слушање музике. Извођење музике.** |
| **Наставна јединица** | Обнављање, систематизација знања |
| **Циљ часа** | Утврђивање одлика барокне музике и барокних вокално-инструменталних жанрова. Обнављање научених песмица по избору ученика. |
| **Очекивани исходи на крају часа** | На крају часа ученик ће бити у стању да:   * Повезује знања из различитих лекција која се односе на барокну музику * Препознаје слушане композиције |
| **Наставне методе** | Демонстрација, дијалошка. |
| **Наставна средства** | Уџбеник за 7. разред, лекције из барока и барокне вокално-инструменталне музике. |
| **Облици рада** | Фронтални, групни |
| **Међупредметно повезивање** | Историја, географија, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Час почиње подсећањем на тематске области које су обрађиване. Наставник организује мини-квиз са препознавањем слушних примера. |
| **Главни део часа (30 минута)** |
| У првом делу часа наставник на табли исцртава хронолошку ленту 17. века, уписује основне податке и затим их у дијалогу са ученицима допуњује њиховим предлозима оцењујући релевантност сваког од њих. Наставник подстиче разговор о хронолошким односима.  Наставник руководи израдом дијаграма са приказом главних одлика барокне музике.  Наставник на табли црта табелу са главним одликама појединих вокално-инструменталних жанрова и подстиче међусобно упоређивање података како би се уочиле сличностио и разлике. |
| **Завршни део часа 10 минута** |
| У завршном делу часа ученици уз клавирску пратњу наставника певају одабране песме учене у 7. разреду. |

**ЧАС БРОЈ 9**

|  |  |
| --- | --- |
| **Наставна тема** | **Извођење музике** |
| **Наставна јединица** | Световна музика и учење песме *Птичија туга* по нотама. |
| **Циљ часа** | Упознавање ученика са поделом музике на световну и духовну. Певање песме по нотама у Ге-дур лествици. |
| **Очекивани исходи на крају часа** | На крају часа ученик ће бити у стању да:   * разуме поделу музике на световну и духовну; * препозна карактеристике световне музике; * пева по нотама и са текстом нову песму. |
| **Наставне методе** | Демонстрација, дијалошка, метода рада по нотном тексту. |
| **Наставна средства** | Уџбеник за 7 разред, страна 24−25. |
| **Облици рада** | Фронтални, групни. |
| **Међупредметно повезивање** | Књижевност. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима врсте музике и извођачке саставе.  Наставник захтева да ученици препознају извођачки састав и кажу о чему говоре стихови које ће чути у звучном примеру.  Наставник демонстрира вокално-инструменталну композицију са солисткињом *Пораниле девојке*.  Наставник разговара са ученицима о композицији коју су чули.  Наставник објасни ученицима због чега је важно како композиција звучи и захтева од ученика да након слушања новог звучног примера опишу како су доживели музику иако не разумеју значење стихова на латинском језику.  Наставник деомонстрира хорску композицију *Ave verum corpus*.  Ученици одговарају на питања наставника.  Наставник укаже на звучност слушаних композиција, њихов музички и текстуални садржај и најави наставну јединицу. |
| **Главни део часа (30 минута)** |
| Наставник захтева од ученика да прочитају стихове песме *Птичија туга*.  Наставник захтева од ученика да одговоре на питања дата у уџбенику у вези стихова.  Наставник заједно са ученицима доноси закључак у вези стихова: стилска фигура, емпатија.  Наставник захтева да ученици анализирају нотни текст песме *Птичија туга*.  Наставник обнови са ученицима Ге-дур лествицу.  Наставник обнови са ученицима шта је узмах, а шта предтакт.  Наставник захтева од ученика да одреде како песма почиње.  Ученици изводе песму парлато.  Наставник упева ученике.  Ученици певају песму по нотама са тактирањем.  Наставник обнови са ученицима знаке за динамику.  Ученици изражајно певају песму уз поштовање означене динамике. |
| **Завршни део часа 10 минута** |
| Наставник поставља питања ученицима:   1. У чему је разлика између световне и духовне музике? 2. О чему говоре стихови песме *Птичија туга*? 3. Које су музичке карактеристике песме *Птичија туга*?   На крају следи још једно извођење песме *Птичија туга* са литераним текстом. |

**ПРИПРЕМА ЗА ЧАС БРОЈ 10**

|  |  |
| --- | --- |
| **Наставна тема** | **Извођење музике** |
| **Наставна јединица** | Извођачки састави, певање и свирање песме *Ода радости* по нотама. |
| **Циљ часа** | Упознавање ученика са извођачким саставима. Музичка игра: препознавање вокалне, инструменталне и вокално- инструменталне музике. Певање и свирање из нотног текста. |
| **Очекивани исходи на крају часа** | На крају часа ученик ће бити у стању да:   * разуме шта је извођачки састав; * препозна извођачке саставе по звуку; * свира по нотама у групи; * пева по нотама нову песму. |
| **Наставне методе** | Демонстрација, дијалошка, метода рада по нотном тексту. |
| **Наставна средства** | Уџбеник за 7 разред, страна 18–21. |
| **Облици рада** | Фронтални, групни. |
| **Међупредметно повезивање** | Историја. |

**ТОК ЧАСА**

|  |
| --- |
| **Уводни део часа (5 минута)** |
| Наставник организује музичку игру *Погоди извођачки састав.*  Наставник тражи од ученика да препознају извођачки састав и да повежу звук са сликом у уџбенику.  Наставник најави наставну јединицу. |
| **Главни део часа (30 минута)** |
| Наставник демонстрира песму *Ода радости*.  Наставник анализира заједно са ученицима нотни текст инструменталног аранжмана за песму *Ода радости*.  Наставник подели ученике на три групе и подели им инструменте.  Ученици вежбају са наставником деонице.  Наставник са ученицима састави све деонице.  Ученици свирају аранжман.  Наставник упозна ученике са историјом песме *Ода радости* и објасни значење стихова.  Наставник упева ученике.  Наставник научи ученике да певају песму *Ода радости* по нотама и са текстом.  Ученици свирају аранжман и певају песму *Ода радости*.  Наставник објасни шта је симфонијски оркестар, а шта је филхармонија. Наставник објасни шта је симфонија и научи ученике да певају тему Симфоније бр. 5 Лудвига ван Бетовена по слуху на неутрални слог. |
| **Завршни део часа 10 минута** |
| Наставник поставља питања ученицима:   1. Шта је извођачки састав? 2. О чему говоре стихови песме *Ода радости*? 3. Из које симфоније је песма *Ода радости*?   На крају следи још једно извођење песме *Ода радости*. |

**ПРИПРЕМА ЗА ЧАС БРОЈ 11**

|  |  |
| --- | --- |
| **Наставна тема** | **Музички инструменти. Слушање музике. Извођење музике** |
| **Наставна јединица** | Жичани музички инструменти: породица гудача. Свирамо серенаду и певамо шаљиву песму. |
| **Циљ часа** | Да ученици упознају породицу гудачких инструмената, сазна о усавршавању виолине као основног инструмента групе, као и о најзначајнијим градитељима инструмената и представницима италијанске виолинске школе. Упозна кроз звучне примере друге гудачке инструменте из породице. Да ученици науче да свирају серенаду и певају шаљиву песму. |
| **Очекивани исходи на крају часа** | Ученик познаје породицу гудача, најзначајније барокне градитеље инструмената и препознаје звук појединих инструмената. |
| **Наставне методе** | Демонстрација, дијалошка, рад са нотним текстом |
| **Наставна средства** | Уџбеник за 7. разред, страна 80−82, 36−37 |
| **Облици рада** | Фронтални, групни, у паровима |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови Ге-дур лествицу са ученицима. На изабраном инструменту свирају Ге-дур-лествицу. Наставник најави наставну јединицу. |
| **Главни део часа (30 минута)** |
| **Извођење музике:** Наставник демонстрира тему серенаде *Мала ноћна музика.* Објасни ученицима шта је серенада. Наставник подсећа ученике на то који инструменти припадају групи гудачких.  **Музички инструменти и слушање музике:** Наставник подсећа на ренесансне инструменте који су били претходница савременим гудачким инструментима. Наставник објасни основне одлике сваког од инструмената из породице. Разговара се о значају градитељства и вредности музичких инструмената. Наставник представи најзначајније градитеље и објасни какву вредност стари инструменти имају данас. Наставник представи најзначајније композиторе италијанске виолинске школе и на звучном примеру Тартинијеве сонате *Ђавољи трилер* објасни основне одлике виолинског виртуозитета. Наставник представи одлике звука виолончела на примеру Бахове *Шесте свите*, а потом са ученицима анализира одлике звука виоле и контрабаса приликом извођења транскрипција овог дела за друге инструменте из групе.  **Извођење музике:** Наставник научи ученике да певају песму *Текла вода Карашица* по слуху, а затим и по нотама. Ученици анализирају нотни текст и певају по нотама. Ученици изврше анализу нотног текста песме, утврђују колико предзнака има. Наставник објасни Де-дур лествицу. |
| **Завршни део часа 10 минута** |
| Наставник поставља питања и захтева од ученика:   1. Како гласи именовање тонова доњег и горњег тетрахорда Де-дур лествице? 2. Који тонови су на глацвним стуипњевима Де-дур лествице? 3. Који инструменти припадају групи жичаних гудачких инструмената? |

**ПРИПРЕМА ЗА ЧАС БРОЈ 12**

|  |  |
| --- | --- |
| **Наставна тема** | **Човек и музика. Слушање музике. Музички инструменти** |
| **Наставна јединица** | Инструментална музика барока |
| **Циљ часа** | Упознавање одлика барокне инструменталне музике: оркестарске, камерне и солистичке |
| **Очекивани исходи на крају часа** | На крају часа ученик ће бити у стању да:   * Разуме путеве развоја и значај барокне инструменталне музике * Препознаје типичне барокне инструменте * Познаје видове барокне инструменталне музике: оркестарску, камерну и солистичку музику. |
| **Наставне методе** | Демонстрација, дијалошка. |
| **Наставна средства** | Уџбеник за 7. разред, стр. 66−69. |
| **Облици рада** | Фронтални, групни |
| **Међупредметно повезивање** | Историја, географија, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Час почиње обнављањем жичаних гудачких инструмената са акцентом на њиховој улози у раном бароку. Наставник на одабраним примерима обнови клавијатурне инструменте који су коришћени у бароку, а обрађивани су у 6. разреду. Наставник најави наставну јединицу. |
| **Главни део часа (30 минута)** |
| **Човек и музика и музички инструменти:** Наставник објашњава да се појам оркестра и пракса оркестарског музицирања појављују у барокној епохи. Подсећа на знања ученика о саставу оркестра у Монтевердијевом *Орфеју.* На видео примеру извођења уводне *Токате* за оперуса ученицима анализира који су инструменти употребљени и разврставају их по групама којима припадају. Наставник објашњава у којим приликама је практиковано оркестарско музицирање и који видови инструменталног музицирања су практиковани у којим приликама.  Примере солистичког музицирања наставник објашњава у вези са оргуљама и клавсеном.  **Слушање музике:** На примерима дела Купрена и Локателија наставник објашњава појам виртуозитета и иницира разговор о односу извођача и публике.  **Човек и музика:** На примерима *Фолије* Корелија и Вивалдија наставник објашњава праксу камерног музицирања и појам барокне трио сонате, наглашавајући да се број три не односи на број инструмената који свира у ансамблу, већ број самосталних деоница у композицији, јер сваку од деоница може изводити и по неколико инструмената.  **Слушање музике:** Уз помоћ наставника ученици у дневнику слушања музике записују примере *Фолије* са нагласком на прецизном навођењу коришћених инструмената приликом извођења ових трио соната.  **Човек и музика:** Наставник објкашњава како у бароку није постојао устаљен састав оркестра, подсећа на пример одломка из *Танкреда и Клоринде* Монтевердија, када је први пут коришћен гудачки оркестар са континуом на начин који ће постати уобичајен у барокној музици. Наставник објашњава како се у оркестар укључују различите групе инструмената. |
| **Завршни део часа 10 минута** |
| У завршном делу часа наставник са ученицима прави шему једног барокног оркестра у који су укључене све групе инструмената. |

**ПРИПРЕМА ЗА ЧАС БРОЈ 13**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Жанрови и облици барокне инструменталне музике |
| **Циљ часа** | Упознавање типичних облика барокне инструменталне музике: барокне сонате, свите, концерта и фуге. |
| **Очекивани исходи на крају часа** | На крају часа ученик ће бити у стању да:   * Разуме како настају први циклични облици у барокној музици * Препознаје типичне одлике барокног концерта * Разуме начин изградње облика фуге |
| **Наставне методе** | Демонстрација, дијалошка. |
| **Наставна средства** | Уџбеник за 7. разред, стр. 70−72. |
| **Облици рада** | Фронтални, групни |
| **Међупредметно повезивање** | Историја, географија. |

**ТОК ЧАСА**

|  |
| --- |
| **Уводни део часа (5 минута)** |
| Час почиње обнављањем одлика барокне инструменталне музике. Наставник на одабраним примерима обнови видове музицирања у барокној инструменталној музици. Наставник најави наставну јединицу. |
| **Главни део часа (30 минута)** |
| **Човек и музика:** Наставник објашњава појам вишеставачног, цикличног облика, подсећа на мисни циклус и указује како се у сваком циклусу на јединствен начин успоставља јединство различитости: кроз сличности и контрасте. Први циклични облик који представља је **барокна соната.** После подсећања/објашњења значења термина кантаре и сонаре повезује појам барокне (црквене) сонате за богослужење у католичкој цркви. Представља ко су уобичајено били извођачи (соло, дуо и трио сонате) и на примеру Бахове сонате у ге-молу показује типичан, најчешћи изглед циклуса барокне сонате.  **Слушање музике:** Бахова *Соната за соло виолину у ге-молу* (Адађо, Фуга, Сичилијана, Алеманда). Објашњење контраста међу ставовима: лагани – брзи, хомофони – полифони. Скреће пажњу на сичилијану и алеманду које имају играчко порекло и објашњава да мада постоје два основна типа сонате – црквена и камерна – међу њима има и прожимања.  **Човек и музика:** Наставник објашњава одлике барокне свите/камерне сонате. Истиче значај утицаја фолкорне/световне традиције и на интернационални карактер барокне свите са стилизованим играма различитих народа. Наставник објашњава шта је заједничко у конструкционим принципима, а шта различито у сонатама и свитама. Посебно наглашава место где се изводе камерне сонате и њихову улогу у тадашњем музичком животу. Као и код сонате, истиче да камерне циклусе композиутори пишу за различите саставе, за солистичке инструменте, за гудачке или дувачке инструменте са континуом, као трио сонате или као оркестарске композиције.  Наставник објашњава да је прве концерте у историји музике писао италијански композитор Арканђело Корели (1653−1713), један од првих аутора у потпуности посвећен компоновању инструменталне музике. Корелијевих 12 концерата објављени су посмртно, 1714, као оп. 6, али су појединачна дела извођена још од осамдесетих година 17. века. Корели их је писао у облику сонате или свите и зато их називају црквеним и камерним концертима. Корелијеви концерти су намењену извођењу групе солиста (две виолине и виолончело) и оркестра (две виолине, виола и виолончело) са континуом. За форму је карактеристичан дијалог мање и веће групе извођача који наизменично наступају. Група солиста се назива *кончертино*, а оркестарски састав *кончерто гросо* (велики). Корелијеви праксу прихватају многи барокни композитори. Као кончертино се појављују некад и само две виолине, а затим и солиста (виолина, виолончело, флаута и други инструменти)  **Слушање музике:** На примеру Баховог петог бранденбуршког концерта наставник показује шта је у Баховом делу ново, а шта сродно другим композиторима барока. Наставник објашњава шта су *Бранденбуршки концерти*, одакле име и указује да су међусобно врло различити: и по броју ставова, и по саставу кончертина. Истиче особености петог концерта: кончертину чине флаута, виолина и чембало (прва солистичка употреба чембала, до тада увек инструмента континуа), виртуозан третман инструмената, нарочито чембала (сам Бах је свирао ову деоницу), троставачан циклус. Заједнички принципи: дијалог кончертина и гроса у доношењу материјала, наизменични наступи, примена Вивалдијевог концертног облика са сменом основне теме и епизода у којима се разрађује материјал (подсећање на Вивалдијева *Годишња доба* која су имали прилику да упознају).  **Човек и музика:** Објашњење појаве солистичког концерта и значаја Вивалдијевог доприноса развоју ове форме.  Објашњење значаја фуге за барокну музику, подсећање на пример слушан на почетку часа где је други став ге-мол сонате била фуга.  **Слушање музике:** На примеру Бахове *Мале фуге у ге-молу* објашњење форме фуге, њених делова и начина на који је тема заступљена током целог дела. |
| **Завршни део часа 10 минута** |
| На крају часа наставник поставља питања:   1. Шта означава одређење солисто, а шта се подразумева под камерном музиком? 2. Да ли трио-соната припада солистичком или камерном музицирању? 3. Шта су барокна соната и барокна свита? 4. Шта је барокни концерт? 5. Шта је фуга? |

**ЧАС БРОЈ 14**

|  |  |
| --- | --- |
| **Наставна тема** | **Човек и музика. Слушање музике. Извођење музике. Музичко стваралаштво.** |
| **Наставна јединица** | Најзначајнији ствараоци барока. Плесови других народа: *Менует*. |
| **Циљ часа** | Упознавање ученика са најзначајнијим ствараоцима барока и *Менуетом*. Музичко стваралаштво у стилу *Менуета*. Плесање *Менуета*. |
| **Очекивани исходи на крају часа** | На крају часа ученик ће бити у стању да:   * Разуме значај и допринос Антонија Вивалдија и Георга Фридриха Хендла, посебно однос између Хендла и Баха * Разуме шта је *Менует*; * Створи композицију у стилу *Менуета*; * Плеше *Менует*. |
| **Наставне методе** | Демонстрација, дијалошка, музичка игра. |
| **Наставна средства** | Уџбеник за 7. разред, страна 31 и 73–75. |
| **Облици рада** | Фронтални, групни. |
| **Међупредметно повезивање** | Географија. Историја. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима извођачке саставе и појам *темпа* у музици.  Наставник демонстрира ученицима звучни пример композиције *Менует* Л. Бокеринија и захтева да кажу који је извођачки састав, у ком је темпу и како звучи.  Наставник каже како се композиција зове и најави нову лекцију. |
| **Главни део часа (30 минута)** |
| **Човек и музика:** Наставник представи најзначајније ствараоце барока: А. Вивалдија, Г. Ф. Хендла и Ј. С. Баха. Разговара са ученицима о њиховим делима која су до сада упознали.  А. Вивалди – разговор о биографским подацима. Наставник скреће пажњу да и он припада породици музичара, указује на послове којима се бавио како би се разумео друштвени положај музичара. Представља разноврсност опуса и указује на за барок нетипичан значај инструменталне музике у његовом стваралаштву.  **Слушање музике:** Пример бр. 34, подсећање на Вивалдијев концертни облик  Паралела Бах – Хендл (подсећање на Палестртину и Ласа као репрезенте ренесансне епохе).  Наставник задаје да се прочита Сазнај више на 74 страни и развија дискусију о подацима: мапа путовања, долазак у Енглеску, пријем држављанства, припадност традицијама немачке и енглеске музике. Шта у музици доноси слава?  Наставник представља Хендлов опус. На примерима 35 и 36 указује се на одлике стила и извођачку праксу у вокално-инструменталној музици. Скреће се пажња на уобичајене транскрипције.  На примерима 37 и 38 представљају се одлике Хендлове инструменталне музике. Обнавља одређење форме свите.  Рад на допуни хронолошке ленте 17. и прве половине 18. века.  **Извођење музике:** Наставник објасни ученицима шта је *Менует*.  Наставник демонстрира звучни пример или свира *Менует* Ј. С. Баха који је дат у уџбенику.  **Музичко стваралаштво:** Наставник објасни ученицима да ће компоновати *Менует* путем музичке игре *Растурени Менует*.  Ученици усвајају правила игре дате у уџбенику.  Ученици стварају и записују свој *Менует* у празном линијском систему у уџбенику.  Ученици демонстрирају своје радове.  Наставник покаже кораке плеса *Менует*.  Ученици науче кораке и плешу. |
| **Завршни део часа 10 минута** |
| Наставник поставља питања ученицима:   1. Какав је значај стваралаштва Вивалдија? 2. Шта је заједничко, а шта разликује Баха и Хендла? 3. Шта је *Менует*? 4. Како се плеше *Менует*?   Рад на хронолошкој табели. |

**ЧАС БРОЈ 15**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Јохан Себастијан Бах |
| **Циљ часа** | Објашњење значаја Баховог стваралаштва, представљање Бахових најзначајнијих вокално-инструменталних и инструменталних дела. |
| **Очекивани исходи на крају часа** | На крају часа ученик ће бити у стању да:   * Разуме значај и допринос Ј. С. Баха * Познаје најзначајнија вокално-инструментална и инструментална дела Ј. С. Баха |
| **Наставне методе** | Демонстрација, дијалошка, музичка игра. |
| **Наставна средства** | Уџбеник за 7. разред, страна 76−78. |
| **Облици рада** | Фронтални, групни. |
| **Међупредметно повезивање** | Историја, географија. |

**ТОК ЧАСА**

|  |
| --- |
| **Уводни део часа (5 минута)** |
| Наставник кроз дијалог са ученицима обнови који су најзначајнији барокни вокално-инструментални и инструментални жанрови и најављује тему часа. |
| **Главни део часа (30 минута)** |
| **Човек и музика:** Наставник објашњава какав је значај Баховог стваралаштва данас указујући на то да се значај мери по различитим критеријумима. Даје објашњење значења речи Бах на немачком језику и указује на музичку симболику његовог имена.  Наставник даје задатак да се из уџбеника прочита Сазнај више на страни 76 и разговара о предоченим подацима са ученицима, указујући на то какав је био друштвени положај музичара, колико је од прилика у којима је радио зависило којим се жанровима и формама обраћао. Посебно скреће пажњу да су извођачка и композиторска делатност биле прожете. Заједнички попуњавају табелу и решавају задатак на стр. 77 – које инструменте су свирали најзначајнији барокни композитори.  Наставник представља Бахова најзначајнија вокално-инструментална дела, подсећа на пример који су упознали – завршни хор *Пасије по Матеју.* Наставник објашњава због чега се у појединим жанровима среће огроман број дела, а неки мањи (пасије), јединствена монументална *Миса у ха-молу* и у којим периодима се интензивније бави појединим жанровима.  Наставник објашњава разноврсност Баховог допиноса у инструменталној музици, истиче најзначајнија дела, подсећа на композиције које су већ упознали и на примеру *Токате и фуге у де-молу* у транскрипцији за харфу објашњава праксу транскрипција, њен значај и распрострањеност у бароку.  **Слушање музике:** Наставник са ученицима слуша пример транскрипције за харфу и указује на одлике инструмента. Упркос раширеној пракси транскрипција наставник објашњава да постоје разлике међу делима писаним за оргуље и за клавир. Наставник подсећа који су типови клавијатурних инструмената постојали у Бахово време и истиче знмачај његовог клавирског опуса.  Наставник подсећа на пример петог бранденбуршког концерта који су раније упознали и представља финални став друге оркестарске свите у ха-молу. |
|  |
| Наставник поставља питања ученицима:   1. Какав је значај Баховог стваралаштва и рада? 2. У којим градовима је радио Бах? 3. Која су најзначајнија вокално-инструментална и инструментална дела Баха? |

**ЧАС БРОЈ 16**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Систематизација знања: карактеристике барокне епохе и представници |
| **Циљ часа** | Пртовера и систематизација знања о барокној музици и најзначајнијим представницима |
| **Очекивани исходи на крају часа** | На крају часа ученик ће бити у стању да:   * Разуме значења музичких термина везаних за музику барока * Познаје типичне инструменте коришћене у барокној музици * Познаје дела најзначајнијих барокних композитора |
| **Наставне методе** | Дијалошка. |
| **Наставна средства** | Уџбеник за 7. разред, страна 55−78. |
| **Облици рада** | Фронтални, групни. |
| **Међупредметно повезивање** | Историја, географија. |

**ТОК ЧАСА**

|  |
| --- |
| **Уводни део часа (5 минута)** |
| Наставник на почетку часа обнови најзначајније звучне примере: 16, 20, 25, 28, 29, 41. Кроз разговор са ученицима указује на одлике баропкне музике које се у њима препознају. |
| **Главни део часа (30 минута)** |
| Наставник прави избор од понуђених питања из електронског уџбеника за систематизацију знања о бароку, формира групе по четири ученика и даје да заједнички одговоре на по четири питања. Кад ученици формулишу одговоре, коментарише их кроз дискусију.   1. Да ли у историји музике постоје оштре границе између ренесансе и барока?   Не, барок се постепено развија на темељу ренесансе   1. Да ли је Клаудио Монтеверди ренесансни или барокни композитор?   Монтеверди стваралаштво започиње стварањем типичних ренесансних облика, попут мадригала, а у историју музике је ушао као најзначајнији стваралац опере, новог музичко-сценског жанра који је постао симбол барокне музике. Монтеврди спаја две епохе – ренесансу и барок.   1. Због чега је значајно рођење новог барокног жанра – опере?   Појава жанра опере означила је прекретницу и рођење новог стила – барока. Музички језик опере суштински је обележио барокну музику и дао основу за развој других вокално-инструменталних, али и инструменталних жанрова.   1. Шта је опера?   Музичко-сценски жанр који се рађа у бароку   1. Шта је монодија?   Једногласно певање уз инструменталну пратњу.   1. Шта је басо континуо и који га инструменти свирају, дубоки или високи?   Басо континуо је у 17. и 18. веку деоница извођена на клавијатурним инструментима записана као басова линија са ознакама-шифрама које акорде треба свирати као хармонску пратњу мелодије. Деоницу баса континуа поред клавијатурних свирају и **дубоки** инструменти различитих група (виолончело, контрабас, фагот).   1. Због чега се у ранобарокним операма често појављују теме античких митова?   Опера настаје из жеље да се у музици обнови дух грчке трагедије као највише форме античке грчке уметности. Уметници с краја 16. века веровали да је текстови трагедија извођени певањем, а не говором. Отуда су антички митови честа инспирација тадашњих стваралаца.   1. Шта значи реч **либрето?**   Либрето је драмски текст специјално написан за певање.   1. Када се рађа италијански **белканто** начин певања?   Белканто – италијански стил певања – рађа се у 17. веку (развија током 18. и врхунац достиже у 19. веку).   1. Како се називају музички делови опере и других вокално-инструменталних композиција написани: а) за солистички глас и оркестар (**ОДГОВОР: арија**) б) за двоје и више солиста (**ОДГОВОР: ансамбли**) в) Инструментални делови (**ОДГОВОР: увертира**). 2. Који клавијатурни инструменати су коришћених у бароку?    * **Чембало**    * **Оргуље**    * **Клавикорд**    * **Харпсикорд**    * **Клавсен** 3. Који од четири барокна жичана инструмента има различиту конструкцију и другачији начин производње тона: клавикорд, хар**п**сикорд, чембало или клавсен?   Клавикорд.   1. Које групе инструмената улазе у састав барокног оркестра?   Гудачка, дрвена дувачка и лимена дувачка група са континуом који се најчешће поверава клавијатурним инструментима.   1. Да ли постоји устаљен састав барокног оркестра?   Не постоји. Уобичајене су и честе транскрипције и прилагођавања инструменталног састава расположивом инструментаријуму.   1. По чему се разликују опера и ораторијум, а шта им је сродно?   **Разлике**: по месту извођења (опера је сценски, а ораторијум концертни или црквени жанр); по начину на који се одвија радња (у опери дијалошка и монолошка форма, у ораторијуму доминира приповедање, нарација); у ораторијуму је по правилу улога хора значајнија него у опери; у ораторијуму различитим гласовима се поверавају текстови истог лика, као што један глас може певати текстове различитих ликова.  **Сличности**: компоновани су на либрето; имају нумеричку структуру и сродне типове нумера (арије, речитативи, ансамбли, хорови, инструменталне нумере), извођачи су солисти, хор и оркестар.   1. Који су најзначајнији вокално-инструментални облици барокне епохе?   Опера, ораторијум, кантата, пасија и миса.   1. Шта означава одређење солистичко, а шта се подразумева под камерном музиком?   Под солистичким музицирањем се сматра наступ једног извођача, док се под називом камерна подразумева музика намењена приватном, а не јавном концертном извођењу   1. Да ли трио соната припада солистичком или камерном музицирању?   Камерном. То је дело са три самосталне деонице које могу свирати три, али и више инструмената.   1. Шта су барокна соната и барокна свита?   Барокна соната је вишеставачна (циклична) форма у којој се ставови измењују на принципу контраста. Најчешће почиње лаганим, достојанственим, мисаоним уводним ставом на који се надовезује брзи, заснован на полифонији и имитацијама теме. Потом се нижу нови контрастни парови.  Цикличну форму барокне свите чини низ стилизованих игара које се нижу по принципу контраста. Број ставова свите није утврђен и креће се од три до више од двадесет.   1. Ко су најзначајнији представници барокне музике?   Клаудио Монтеверди, Антонио Вивалди, Георг Фридрих Хендл и Јохан Себастијан Бах.   1. Која су најзначајнија дела Георга Фридриха Хендла?   Опере (*Јулије Цезар*, *Тамерлан*, *Ксеркс* и *Александар*), ораторијуми (*Израел у Египту*, *Месија*, *Самсон*, *Херкул*, *Пригодни ораторијум*, *Теодора*, *Јефта*, *Јуда Макабејац*), инструментална дела (оркестарске свите *Музика на води* и *Музика за ватромет*)   1. Која су најзначајнија дела Јохана Себастијана Баха?   Кантате, пасије (*Пасија по Јовану* и *Пасија по Матеју*), *Миса у ха-молу*, инструментална музика (сонате, свите, концерти, *Токата и фуга у де-молу*, *Шест Бранденбуршких концерата*) |
|  |
| По избору ученика час се завршава одабраним слушним примером. |

**ЧАС БРОЈ 17**

|  |  |
| --- | --- |
| **Наставна тема** | **Музичко стваралаштво.** |
| **Наставна јединица** | Музичко осликавање драмске радње. |
| **Циљ часа** | Упознавање српске легенде *Змај од Јастребца*.  Свирање на метолофону.  Музичко стваралаштво.  Примена Де-дур лествице. |
| **Очекивани исходи на крају часа** | На крају часа ученик ће бити у стању да:   * Разуме тематику легенде; * Може да импровизује краће мелодијско – ритмичке целине у Де-дуру. * Музиком ослика драмску радњу; * Свира на металофону у Де-дуру. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 38-39. |
| **Облици рада** | Фронтални. |
| **Међупредметно повезивање** | Српски језик, историја. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песме у Де-дур лествици путем свирања на металофону.  Ученици кажу како гласи Де-дур лествица, њени тетрахорди и главни ступњеви.  Наставник најави наставну јединицу. |
| **Главни део часа (30 минута)** |
| **Извођење музике:** Наставник покаже ученицима илустрацију 5 сцена легнде *Змај од Јастребца* у уџбенику.  Ученици опишу које сцене виде.  Наставник прочита или преприча легенду *Змај од Јастребца*.  Наставник објасни ученицима шта представља *Ред змајева* у Србији и где се налази планина Јастребац и да је зову смарагда због великог броја четинара.  Наставник објасни ко је Књегиња Милица и покаже ученицима остатке Лазаревог града у Крушевцу.  Наставник упозна ученике са захтевима музичког осликавања легенде који су дати у уџбенику.  Ученици осликавају сцену по сцену свирајући на металофону према задатим упутствима из уџбеника. |
| **Завршни део часа 10 минута** |
| Ученици одговарају на постављена питања у уџбенику.  На крају следи још једно извођење музике за легенду *Змај од Јастребца*. |

**ЧАС БРОЈ 18**

|  |  |
| --- | --- |
| **Наставна тема** | **Музичко стваралаштво** |
| **Наставна јединица** | Музичко стваралаштво: компоновање песме о Св. Сави. |
| **Циљ часа** | Стварање стихова и компоновање песме. |
| **Очекивани исходи на крају часа** | На крају часа ученик ће бити у стању да:   * Смисли мелодију за нову песму. * Смисли стихове. * Ритмизира трекст, * Запише створену песмеу. * Разуме значај Св. Саве за српски народ. * Зна ко су српски витезови. * Зна где се налази Хтрам Св. Саве |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 8-9. |
| **Облици рада** | Фронтални. |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песму *Химна Св. Сави*.  Ученици кажу по чему је познат Св. Сава.  Наставник најави нову лекцију. |
| **Главни део часа (30 минута)** |
| Наставник покаже слику Сц. Саве и објасни време њеног настанка-  Наставник објасни појма *портрет*.  Натавник покаже слику *Српских витезова* и објасни појам *витез*.  Наставник покаже слику Храма Св. Саве и демонстрира хармонско звучање његових звона.  Ученици разговарају о појму *инспирација* у уметности.  Ученици стварају мелодију за нову песму.  Ученици стварају стихпве за нову песму.  Ученици ритмизирају текст.  Ученици записују нову песму у означени линијски систем у уџбенику. |
| **Завршни део часа 10 минута** |
| Ученици изражајно изводе песму посвећенуСв. Сави. |

**ЧАС БРОЈ 19**

|  |  |
| --- | --- |
| **Наставна тема** | **Извођење музике. Слушање музике.** |
| **Наставна јединица** | Музика барока као инспирација данас. Певање песама по нотама. |
| **Циљ часа** | Обрада песме по нотама *Лествица*. Обнављање Це-дур лествице. Обнављање елемената дурске лествице. |
| **Очекивани исходи на крају часа** | На крају часа ученик ће бити у стању да:   * Пева Це-дур лествицу; * Пева песму *Лествица* по нотама; * Каже који су елементи дурске лествице. |
| **Наставне методе** | Демонстрација, дијалошка, музичка игра. |
| **Наставна средства** | Уџбеник за 7 разред, страна 32, 79 |
| **Облици рада** | Фронтални, групни. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник свира ученицима дурску и молску лествицу и захтева од ученика одреде по слуху њихов тонски род.  Наставник теоријски обнови са ученицима елементе дурске лествице.  Ученици одговарају на питања постављена у уџбенику у вези дурске лествице.  Наставник најави наставну јединицу. |
| **Главни део часа (30 минута)** |
| **Извцођење музике:** Наставник покаже нотни пример песме *Лествица* у уџбенику и захтева да ученици анализирају нотни текст.  Ученици одреде у којој лествици је компонована песма.  Ученици изводе песму парлато.  Наставник упева ученике.  Ученици певају песму по нотама.  Наставник објасни принцип певања песме са текстом и како се изводи музичка игра.  Наставник подели ученицке на групе.  Ученици изводе песму.  **Слушање музике:** Кроз одабране примере 42−44 наставник представља ученицима различите врсте „дијалога” који композитори 19. и 20. века воде са музиком барока, а кроз примере 45−49 представља различите праксе извођења барокне музике. |
| **Завршни део часа 10 минута** |
| Наставник поставља питања ученицима:   1. Шта је лествица? 2. Који су еленемнти дурксе лествице?   На крају следи још једно извођење песме *Лествица*. |

**ЧАС БРОЈ 20**

|  |  |
| --- | --- |
| **Наставна тема** | **Музички инструменти. Човек и музика. Слушање музике.** |
| **Наставна јединица** | Породица трзалачких жичаних инструмената: харфа. |
| **Циљ часа** | Упознавање са инструментима који припадају групи трзалачких жичаних инструмената са акцентом на харфи |
| **Очекивани исходи на крају часа** | На крају часа ученик ће бити у стању да:   * Познаје трзалачке жичане инструменте * Разуме како су у бароку коришћени ови инструменти * Познаје примере коришћења харфе после барокне епохе |
| **Наставне методе** | Демонстрација, дијалошка. |
| **Наставна средства** | Уџбеник за 7. разред, страна 83−85. |
| **Облици рада** | Фронтални, групни. |
| **Међупредметно повезивање** | Географија, историја, ликовна култура. |

**ТОК ЧАСА**

|  |
| --- |
| **Уводни део часа (5 минута)** |
| Подсећање на поделу жичаних инструмената на жичане и трзалачке. Обнова групе гудачких инструмената. Најава наставне јединице. |
| **Главни део часа (30 минута)** |
| **Музички инструменти:** Наставник објашњава начин производње тона на жичаним трзалачким инструментима и представља две основне групе ових инструмената: инструменте без хватника (харфа, лира, китара) и са хватником (лаута, мандолина, тамбура, балалајка и цитра). Подсећање на то које од ових инструмената ученици већ познају јер су их помињали у претходним разредима.  Наставник објашњава историјат харфе и сроднике харфе (праисторија, антика, средњи век).  Наставник објашњава основне конструкционе елементе савремене харфе, функцију појединих делова инструмената на које ученици треба да обрате пажњу приликом упознавања примера.  **Човек и музика:** Наставник подсећа на пример који је слушан на претходним часовима транскрипције Бахове *Токате и фуге у де-молу* за харфу и објашњава да то није Бахова транскрипција, али да Баховом савременику Хендлу припада заслуга за прву употребу харфе као концертантног инструмента. Подсећа да су од гудачких инструмената у бароку виолина и виолончело били најчешће коришћени као концертантни инструменти, али да су изврсни музичари који су свирали на другим инструментима такође били инспирација за композиторе.  **Слушање музике:** Наставник скреће пажњу да се приликом слушања Хендловог концерта обрати пажња на Вивалдијев концертни облик и смену тути и соло одсека, посебно указујући да у тути одсецима и солиста узима учешће, као и на елементе виртуозитета солистичке деонице.  На примерима Глинкиног и Тарегиног дела показују се популарне транскрипције за харфу из 19. века.  На примеру Потсове композиције представља се келтска харфа, а на примеру Хофмановог дела *Гледајући у огледала Аниша Капура* могућности комбиновања харфе и електронског звука. Наставник објашњава значај Гугенхајмовог музеја и појам елекетронске музике. |
|  |
| Наставник поставља питања ученицима:   1. Који инструменти припадају групи трзалачких жичаних инструмената? 2. Од ког инструмента из праисторије харфа води порекло и какав је њен значај у античком добу и средњем веку? 3. Како је харфа коришћена у барокној епохи? 4. Када је конструисан савремени инструмент и које су му главне одлике? |

**ЧАС БРОЈ 21**

|  |  |
| --- | --- |
| **Наставна тема** | **Музички инструменти. Слушање музике. Извођење музике.** |
| **Наставна јединица** | Породица трзалачких жичаних инструмената: лаута и гитара. Де-дур лествица. |
| **Циљ часа** | Упознавање лауте и гитаре. Певање песме у Де-дур лествици: *Текла вода Карашица*. Учење Де-дур лествице. |
| **Очекивани исходи на крају часа** | На крају часа ученик ће бити у стању да:   * Разуме улогу лауте у средњовековној и ренесансној музици * Разуме порекло и одлике гитаре * Познаје најзначајнијег гитаристу у српској музици * Разуме Де-дур лествицу; * Може да прочита нотни запис у Де-дуру; * Пева песму по нотама у Де-дуру. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 36-37, 86−87. |
| **Облици рада** | Фронтални, групни. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник подсећа на поделу жичаних трзалачких инструмената и најављује наставну јединицу. |
| **Главни део часа (30 минута)** |
| **Музички инструменти:** Наставник представља инструменте који ће бити обрађивани на часу и подсећа на употребу лауте у средњем веку и ренесанси, као и на значај градитеља инструмената. Објашњава да је гитара жичани инструмент из породице лаута, указује на његово порекло и значај који има у шпанској музици. Указује на улогу гитаре у барокној епохи, а затим на процват интересовања за гитару у 19. веку. Представљају се најзаслужнији гиотаристи: Андре Сеговија и код нас Јован Јовичић.  **Слушање музике:** На примеру дуа лауте и гитаре наставник наводи на разговор о сродности и разликама у изгледу и звуку инструмената. Наставник ученицима представља две транскрипције Бахових дела за гитару, и популарну *Љубавну серенаду* у интерпретацији Јована Јовичића.  **Извођење музике:** Наставник обнови са ученицима Ге-дур лествицу.  Ученици анализирају нотни текст композиције *Мала ноћна музика*.  Ученици свирају композицију.  Наставник покаже нотни текст песме *Текла вода Карашица* у уџбенику.  Наставник са ученицима анализира нотни текст песме *Текла вода Карашица* и захтева да ученика кажу у којој лествци је компонована песма.  Наставник са ученицима изводи песму парлато уз тактирање.  Наставник упева ученике.  Ученици певају песму по нотном тексту.  Ученици одговарају на питања постављена у уџбенику у вези нотног текста песме и уписују одговоре на означеном месту у уџбенику.  Ученици певају Де-дур лествицу уз тактирање према нотном запису у уџбенику. |
| **Завршни део часа 10 минута** |
| Наставник поставља питања ученицима:   1. Који се од трзалачких жичаних инструмената користе у барокној епохи? 2. Како гласи Де-дур лествица? 3. Како гласе тонови на главним ступњевима Де-дура?   На крају следи још једно извођење песме *Текла вода Карашица* по нотном тексту и са стиховима. |

**ЧАС БРОЈ 22**

|  |  |
| --- | --- |
| **Наставна тема** | **Извођење музике** |
| **Наставна јединица** | Српски фолклор: обичајне песме. Обредне песме других народа. |
| **Циљ часа** | Упознавање српских обичаја: певање песме *Дођи драги довече у село* и обичајне песме *Коринђаш*. Певање обреднне песме из Шведске.  Певање обичајних и обредних песама.  Певање и свирање. |
| **Очекивани исходи на крају часа** | На крају часа ученик ће бити у стању да:   * Разуме улогу обичаних и обредних песама у животу човека; * Може да пева и свира обредне и обичајне песме. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 40-42. |
| **Облици рада** | Фронтални, групни. |
| **Међупредметно повезивање** | Историја. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима народну песму *Ој девоје Пироћанче*.  Наставник захтева да ученици кажу којој врсти музике припада песма.  Наставник води разговор са ученицима о народној музици и тематици стихова ових песама.  Наставни обнови са ученицима *Рођенданску песму* и разговара са ученицма у којој прилици се она изводи.  Наставник најави нову лекцију. |
| **Главни део часа (30 минута)** |
| Наставник објасни ученицима о чему горе стихови народне песме *Дођи драги довече у село* и демонстрира песму*.*  Наставник покаже слику у уџбенику и објасни шта је *прело* и његову улогу у животу сеоског становништва у прошлости.  Ученици певају песму *Дођи драги довече у село* по слуху.  Наставник објасни значење речи *Коринђаш*, затим објасни шта су обичајне песме.  Ученици анализирају нотни текст песме *Коринђаш*, изведу је парлато и певају по нотама са тактирањем.  Ученици певају песму *Коринђаш* са текстом.  Наставник демонстрира песму *Sheep shearing* и заједно са ученицима преведе текст стихова са енглеског на српски језик.  Наставник објасни шта су обредне песнме и повеже са обредом шишања оваца.  Ученици анализирају нотни текст и одређују у којој лествиви је компонована песма.  Ученици певају песму по нотама и са текстом уз тактирање.  Ученици добију инструменте и сви заједно вежбају свирање деонице првог металофона са две руке уз бројање.  Ученици заједно увежбају извођење деонице другог металофона са две руке уз бројање.  Наставник подели ученике на три групе. Прва група пева, друга свира деоницу првог металофона, а трећа група свира деоницу другог металофона.  Сви ученици певају и свирају аранжман песме која се пева при обреду шишања оваца. |
| **Завршни део часа 10 минута** |
| Ученици одговарају на питања:   1. Шта је обичајна песма? 2. Шта је обредна песма?   Ученици певају и свирају песме: *Дођи драги довече у село* и *Sheep shearing*. |

**ЧАС БРОЈ 23**

|  |  |
| --- | --- |
| **Наставна тема** | **Извођење музике** |
| **Наставна јединица** | Народне песме из Србије: *Живкова Таша* и *Шумадијо родни крају*. |
| **Циљ часа** | Упознавање са мелодиком српских песама. |
| **Очекивани исходи на крају часа** | На крају часа ученик ће бити у стању да:   * Пева песму у непарном такту; * Разуме разлику у звучности песама са различитим географским пореклом из Србије. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 43-44. |
| **Облици рада** | Фронтални, групни. |
| **Међупредметно повезивање** | Географија. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима народну песму *Зајам*.  Наставник захтева да ученици кажу које су музичке карактеристике те песме.  Наставник најави нову лекцију. |
| **Главни део часа (30 минута)** |
| **Извођење музике:** Наставник демонстрира песму *Живкова Таша*.  Наставник тумачи тематику стихова песме и покаже у уџбенику тумачење непознатих речи.  Ученици науче да певају песму по слуху.  Ученици анализирају нотни текст и утврђују лествицу у којој је компонована.  Ученици уочавају нови знак за обележавање врсте такта.  Наставник објасни такт 5/4 и покаже покрете за тактирање.  Ученици певају песму по нотама и тактирају.  Наставник објасни географско порекло песме и мелодику јужне Србије.  Ученици ушишу на означеном месту у уџбенику географско порекло песме *Живкова Таша*.  Наставник покаже слику дечака у шумадијској ношњи у уџбеник и пита ученике како би је описали.  Наставник утврђује и објашњава географско порекло ношње.  Наставник демонстрира песму *Шумадијо родни крају* и тумачи литерарни текст.  Ученици певају песму по слуху.  Наставник показује нотни текст песме у уџбенику и захтева да ученици одговоре на питања у уџбенику.  Ученици препознају ритмичку фигуру: пунктирану ноту.  Наставник објасни како се пева један стих на два тона.  Ученици изводе песму парлато, а затим и по нотама са тактирање.  Ученици уписају географско порекло песме на означеном месту у уџбенику. |
| **Завршни део часа 10 минута** |
| Ученици одговарају на питања постављена у уџбенику.  Ученици певају песме: *Живкова Таша* и *Шиумадијо родни крају*. |

**ЧАС БРОЈ 24**

|  |  |
| --- | --- |
| **Наставна тема** | **Извођење музике** |
| **Наставна јединица** | Патриотске песме: *Тамо далеко* и *Креће се лађа Француска*. |
| **Циљ часа** | Упознавање са улогом патриотрских песама. |
| **Очекивани исходи на крају часа** | На крају часа ученик ће бити у стању да:   * Пева српске патриотске песме; * Разуме како су настале: * Разуме њихов значај. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 45-47. |
| **Облици рада** | Фронтални, групни. |
| **Међупредметно повезивање** | Историја. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима народну песму *Шумадијо, родни крају*.  Ученици кажу каква осећања у њима изазва садржај лиерарног текста песме.  Наставник најави нову лекцију. |
| **Главни део часа (30 минута)** |
| Наставник демонстрира песму *Тамо далеко*.  Наставник тумачи тематику стихова песме и покаже у уџбенику тумачење непознатих речи.  Наставник објасни како је песма настала и у каквој је вези са композитором дечјих песама С. П. Коруновићем.  Наставник објасни шта је патриотска песма.  Ученици науче да певају песму по слуху.  Ученици анализирају нотни текст песме и утврђују лествицу у којој је компонована.  Ученици тактирају на три и изводе песму парлато.  Ученици певају песму по нотама.  Наставник покаже слику у уџбенику и пита ученике које боје су коришћене.  Наставник објасни боје заставе Краљевине Југославије.  Наставник демонстрира песму *Креће се лађа Француска*, протумачи литерани текст и непоханте речи.  Ученици певају песму по слуху.  Ученици анализирају нотни текст и изводе песму парлато.  Ученици певају песму по нотама и тактирају на три. |
| **Завршни део часа 10 минута** |
| Ученици одговарају на питања постављена у уџбенику.  Ученици певају песме: *Тамо далеко* и *Креће се лађа Француска*. |

**ЧАС БРОЈ 25**

|  |  |
| --- | --- |
| **Наставна тема** | **Музички инструменти. Слушање музике. Извођење музике** |
| **Наставна јединица** | Породица трзалачких жичаних инструмената: мандолина, тамбура, балалајка и цитра. Фолклор других народа. |
| **Циљ часа** | Упознавање нових жичаних трзалачких инструмената: мандолине, породице тамбура, балалајке и цитре. Упознавање ученика са руским фолклором. Певање руске народне песме *Бреза* по нотама. |
| **Очекивани исходи на крају часа** | На крају часа ученик ће бити у стању да:   * Разуме разлике и сличности између инструмената: мандолине, тамбуре, балалајке и цитре * Препознаје звук ових инструмената * Пева руску песму по нотама; * Препозна руски фолклор. |
| **Наставне методе** | Демонстрација, дијалошка, метода рада по нотном тексту. |
| **Наставна средства** | Уџбеник за 7 разред, страна 30, 86−87. |
| **Облици рада** | Фронтални, групни. |
| **Међупредметно повезивање** | Географија, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник са ученицима кроз разговор обнови лауту и гитару. Наставник најави нову лекцију. |
| **Главни део часа (30 минута)** |
| **Музички инструменти:** Наставник представи мандолину и објасни њено порекло и где је највише коришћена.  **Слушање музике:** На примерима дела Бетовена и Монтија наставник објасни одлике мандолине указујући како се разликује, а по чему је слична лаути и гитари.  **Музички инструменти и слушање музике:** Наставник представи породицу тамбура и демонстрира два различита слушна примера као илустрацију различитих могућности њене употребе.  Наставник представи руски народни инструмент сличан тамбури, балалајку и објаснми сличности и разлике. Наставник демонстрира звучне примере.  **Извођење музике:** Наставник обнови са ученицима коло *Зајам* уз тактирање.  Наставник демонстрира видео снимак руског плеса *Бреза*.  Ученици опишу покрете плесачица, ношњу и звучност музике, упореде различите примере.  Наставник објасни карактеристике руског фолклора и најави нову песму. Наставник тумачи стихове песме *Бреза* и указује ученицима на последице усамљености и на важност пријатељства.  Ученици анализирају нотни текст песме и утврђују у којој лествици је компонована.  Наставник обнови са ученицима молске лествице.  Ученици изведу песму парлато.  Уленици певају песму по нотама са тактирањем-  Ученици певају песму са литерарним текстом.  **Музички инструменти и слушање музике:** Наставник представи последњи инструмент из групе: цитру. Објасни начин свирања и демонстрира звук цитре на примеру Карасеве композиције. |
| **Завршни део часа 10 минута** |
| Наставник поставља питања ученицима:   1. Да ли постоји породица тамбура? Како настају тамбурашки оркестри? 2. Којој музичкој традицији припада инструмент балалајка? 3. Ко су *Руске брезе*? 4. Које су карактеристике руског фолклора?   На крају следи још једно извођење песме *Бреза*. |

ЧАС БРОЈ 26

|  |  |
| --- | --- |
| **Наставна тема** | **Музички инструменти. Човек и музика. Слушање музике.** |
| **Наставна јединица** | Обнављање градива: жичани музички инструменти |
| **Циљ часа** |  |
| **Очекивани исходи на крају часа** | На крају часа ученик ће обновити и систематизовати знања о жичаним инструментима и разуме њихову улогу у барокној музици. |
| **Наставне методе** | Дијалошка. |
| **Наставна средства** | Уџбеник за 7. разред, страна 80−87 |
| **Облици рада** | Фронтални, групни. |
| **Међупредметно повезивање** | Географија, историја, ликовна култура |

**ТОК ЧАСА**

|  |
| --- |
| **Уводни део часа (5 минута)** |
| На почетку наставник обнови слушне примере 30−33, 53, 55. Подели ученике у групе и подели задатке. |
| **Главни део часа (30 минута)** |
| 1. Који инструменти чине породицу виолина?   Виолина, виола, виолончело, контрабас.   1. Који инструменти из породице виолина се држе у рукама?    * **Виолина**    * **Виола** 2. Како је настао назив инструмента чело?   Назив **виолончело** је деминутив од италијанског *violone* – велика виола/контрабас: контрабасић, скраћено **чело.**   1. Какав тон има контрабас?   Контрабас је највећи, самим тим и најдубљи жичани гудачки инструмент из породице виолина.   1. Који инструменти припадају групи трзалачких жичаних инструмената?    * Харфа    * Лаута    * Гитара    * Тамбура    * Мандолина    * Балалајка    * Цитра 2. Који се од трзалачких жичаних инструмената користе у барокној епохи?    * Харфа    * Лаута    * Гитара 3. Ко је наш најпознатији гитариста?   Јован Јовичић   1. Којој музичкој традицији припада инструмент балалајка?   Руској   1. Да ли постоји породица тамбура? Како настају тамбурашки оркестри?   Постоји породица тамбура и њени инструменти формирају тамбурашке ансамбле, а чине их: бисерница, контрашица (шаркија), брач, бугарија и берде (у улози контрабаса)   1. Како се све користи инструмент цитра?   Инструмент цитра је развијен у другој половини 18. века и претежно је коришћен као народни инструмент. Ужива популарност и у популарној и филмској музици.  Наставник са узченицима анализира одговоре, објашњава где су грешке и на примерима обнавља знања о појединим инструментима |
|  |
| На крају часа слуша се композиција по избору ученика. |

**ЧАС БРОЈ 27**

|  |  |
| --- | --- |
| **Наставна тема** | **Човек и музика. Слушање музике. Музичко стваралаштво** |
| **Наставна јединица** | Карактеристике класицизма. Музичко стваралаштво: *Ритмички канон*. |
| **Циљ часа** | Увод у музички класицизам.  Учење ритма.  Свирање на телу: тело као инструмент. Извођење и ставрање новог ритмичког канона. |
| **Очекивани исходи на крају часа** | На крају часа ученик ће бити у стању да:   * Познаје хронологију и одлике музике класицизма; * Разуме друштвене прилике у овом раздобљу; * Изведе поређење одлика музике барока и класицизма; * Зна водеће представнике; * Зна да изведе ритам; * Познаје технике извођења свирања на телу; * Уме да смисли и изведе ритмички канон. * Уме да запише ритам. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 50, 88−91. |
| **Облици рада** | Фронтални, групни. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови хронологију и главне одлике барока. Наставник најави нову лекцију. |
| **Главни део часа (30 минута)** |
| **Човек и музика**: Наставник објашњава појаву и значај класицизма истичући значај појаве нових музичких жанрова: класичне симфоније и класичне сонате.  **Слушање музике:** На примерима 67 и 68 наставник подстиче закључивање о разликама језика барока и класицизма.  **Човек и музика**: Наставник објашњава друштвене прилике у Европи у другој половини 18. века, хронолошки однос барока и класицизма и скреће пажњу на битне разлике у музичком језику. Решавањем задатка на 89. страни систематизује та знања, а на слушним примерима 69 и 70 кроз разговор са ученицима истиче битне одлике и разлике између барока и класицизма.  Наставник представља најзначајније ствараоце класицизма и са ученицима ради хронолошку ленту друге половине 18. и почетка 19. века.  **Извођење музике:** Наставник обнови са ученицима извођење свирања на телу према сликама датим у уџбенику.  Наставник демонстрира *Ритмички канон*.  Ученици изводе једногласно канон по слуху.  Наствник подели ученике на групе.  Ученици изводе канон у трогласу.  Наставник покаже ученицима нотни текст канона и повеже са објашњењем покрета у канону.  Наствник подели ученике у више група и упути их како да створе свој канон.  Ученици смишљају свој канон у мањој групи.  Групе представљају створене Каноне по слуху.  Групе уписују нотни запис својих канона на означено место у уџбенику. |
| **Завршни део часа 10 минута** |
| Ученици изводе ритмичке каноне. |

**ЧАС БРОЈ 28**

|  |  |
| --- | --- |
| **Наставна тема** | **Човек и муизика. Слушање музике. Музичко стваралаштво** |
| **Наставна јединица** | Одлике музике класицизма. Музичко стваралаштво: музичка допуњалка *Дај сунце руку*. |
| **Циљ часа** | Упопзнавање одлика класицизма. Компоновање на задати текст. |
| **Очекивани исходи на крају часа** | На крају часа ученик ће бити у стању да:   * Познаје основне одлике класицизма и повезује их са друштвеним приликама; * Разуме како се развијало музичко образовање; * Познаје инструментаријум који користе класичари; * Зна шта су симфонијски оркестар и гудачки квартет; * Компонује на задати текст; * Компониује у задатаој лествици; * Разуме значење стихова. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 52, 92−94. |
| **Облици рада** | Фронтални. |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песму *Ода радости*.  Ученици објасне тему стихова и значење појма *радост*.  Наставник најави нову лекцију. |
| **Главни део часа (30 минута)** |
| **Човек и музика:** Наставник обнови са ученицима какве су биле друштвене прилике у другој половини 18. века и објасни како су музичари стицала знања и какав им је био друштвени статус, на примеру животног пута Хајдна и Моцарта.  Наставник демонстрира сцену из филма *Амадеус* када се Моцарт појављује на императорском двору и са ученицима разговара како је режисер приказао то време и односе.  Наставник објашњава нову улогу коју клавир добија у класицизму, састав класичног оркестра и гудачког квартета.  **Слушање музике:** На примеру Финала *Пете симфоније* Бетовена демонстрира састав симфонијског оркестра, посебну улогу лимених дувачких инструмената, а подсећањем на Хајднову *Симфонију са тремолом тимпана* објашњава улогу удараљки.  **Човек и музика:** Наставник објашњава историјски значај камерног ансамбла *гудачки квартет*, посебно у Хајдновом стваралаштву.  **Музичко стваралаштво:** Наставник демонстрира допуњалку *Дај сунце руку*.  Ученици тумаче тематику стихова песме.  Ученици певају допуњалку по слуху.  Ученици анализирају нотни текст песме.  Ученици изводе допуњалку парлато.  Ученици певају допуњалку по нотама.  Ученици компонују и записују део песме који недостаје у нотном запису допуњалке у уџбенику. |
| **Завршни део часа 10 минута** |
| Ученици праве шему размештаја инструмената у симфонијском оркестру.  Ученици изражајно изводе песму *Дај сунце руку* у целини. |

**ЧАС БРОЈ 29**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Музички облици класицизма |
| **Циљ часа** | Упознавање са сонатним циклусом и сонатним обликом |
| **Очекивани исходи на крају часа** | На крају часа ученик ће бити у стању да:   * Разуме појмове сонатни циклус и сонатни облик * Познаје типичну грађу сонатног облика и сонатног циклуса. |
| **Наставне методе** | Демонстрација, дијалошка. |
| **Наставна средства** | Уџбеник за 7. разред, страна 95−97 |
| **Облици рада** | Фронтални, групни. |
| **Међупредметно повезивање** | Историја, географија. |

**ТОК ЧАСА**

|  |
| --- |
| **Уводни део часа (5 минута)** |
| Наставник са ученицима обнови барокне цикличне облике: сонату, свиту и концерт. Наставник најави нову лекцију |
| **Главни део часа (30 минута)** |
| **Човек и музика:** Наставник објасни значај разумевања принципа на којима је саздан сонатни циклус, указујући да се он разликује од барокне/црквене сонате. Скреће пажњу да су ставови класичне сонате међусобно чвршће повезани и да није уобичајено извођење појединачних ставова, већ се дело интерпретира у целини, и зато нема прекидања свирања аплаузима. Наставник објасни да су најчешћи четвороставачни и троставачни циклуси. Распоред темпа и карактера је такође устаљен у већој мери него у бароку. Четири става најчешће имају симфоније и квартети, са распоредом темпа и карактера: брз (сонатни облик) – лаган – играчки (менует, потом скерцо) – брзи, полетни финале. Троставачни циклуси се најчешће користе у концертима и распоред контраста је: брз – лаган – брз.  Први став је најчешће писан у сонатном облику. Наставник објашњава одсеке сонатног облика (експозицију, развојни део и репризу) и однос тема као основу драмског сукоба из којег следи развој. Успоставља паралелу са драмским комадом.  **Слушање музике:** На примеру првог става Моцартове серенаде *Мала ноћна музика* наставник показује начин изградње сонатног облика скрећући пажњу на његове делове. После слушања задаје да се уради задатак на страни 96.  На примеру лаганог става *Концерта бр. 21* наставник илуструје контраст у карактеру и атмосфери брзог и лаганог става истичући његов карактер везан за лагани темпо, изражену мелодичност, лирски, пасторални или медитативни карактер.  **Човек и музика:** Наставник објашњава жанр симфоније и од ученика захтева да направе његову шему као у уџбенику на страни 97. На примеру почетка првог става *Пете симфоније* Бетовена утврђују се принципи изградње сонатног облика. Наставник обнови са ученицима састав симфонијског оркестра и током слушања скреће пажњу који инструменти доносе тематски материјал.  **Слушање музике:** Почетак првог става *Пете симфоније* у извођењу Берлинске филхармоније. Наставник објасни значај тог оркестра и представи његовог диригента. Херберта фон Карајана, једног од најзначајнијих интерпретатора Бетовенове музике. Скрене пажњу да је Каракан у више наврата снимао све Бетовенове симфоније и да пасионирани љубитељи музике воле да пореде те снимке међусобно.  **Човек и музика:** Наставник објасни грађу класичног концерта, посебно наглашавајући постојање двоструке експозиције и каденце солисте. Укаже на највећи значај клавирских концерата за класичаре, али и да су писали успеле, често извођене концерте и за друге инструменте. То се илуструје примером популарног Хајдновог *Концерта за трубу.*  **Слушање музике:** На примеру Хајдновог концерта наставник објасни однос солисте и оркестра, принципе двоструке експозиције, скрене пажњу на елементе виртуозитета и објасни да је концерт у 18. веку написан за другачији инструмент, али се данас изводи на усавршеном инбструменту са вентилима. Наставник представи чувеног трубача Мориса Андреа и објасни његов значај. |
|  |
| Наставник поставља питања ученицима:   1. Због чега се најзначајнији представници класицизма Хајдн, Моцарт и Бетовен називају бечким класичарима? 2. Који ставови чине сонатни циклус? 3. Какву улогу у сонатном цилусу имају сонатни алегро, лагани, играчки и финални став?   На видео примеру 78 обнови се разумевање сонатног облика. |

**ЧАС БРОЈ 30**

|  |  |
| --- | --- |
| **Наставна тема** | **Човек и музика. Слушање музике. Извођење музике** |
| **Наставна јединица** | Класика као узор. Свирање на блок флаути или на изабраном инструменту: *Прекрасна милост*. |
| **Циљ часа** | Демонстрација виталности принципа класичне симфоније и значај стваралаштва Хајдна, Моцарта и Бетовена за наследнике. Свирање у двогласу на блок флаути или на изабраном инструменту. |
| **Очекивани исходи на крају часа** | На крају часа ученик ће бити у стању да:   * Познаје *Класични симфонију* Прокофјева и разуме како је композитор 20. века клреативно интерпретирао принципе класичне симфоније * Зна да изведе грифове на блок флаути; * Познаје техничко извођачке могућности изабраног инструмента; * Свира по нотама. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 49, 98. |
| **Облици рада** | Фронтални, групни. |
| **Међупредметно повезивање** | Историја, географија књижевност. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима извођење композиције *Симфонија изненађења*.  Наставник најави нову лекцију. |
| **Главни део часа (30 минута)** |
| **Човек и музика:** Наставник објасни значај класичног стваралаштва и представи нека од значења речи *класичан.* Указујући да су класични жанрови до данас задржали актуелност, на примеру *Класичне симфоније* Прокофјева покаже како се композитор 20. века односи према традицији.  **Слушање музике:** Наставник представи руског композитора Сергеја Прокофјева и укаже на шта посебно треба обратити пажњу приликом слушања симфоније.  **Извођење музике:** Наставник звучно демонстрира композицију *Прекрасна милост* и објасни њено духовно значење и глобалну важност*.*  Ученици анализирају нотни текст композиције.  Ученици утврде које су ноте са продуженим трајањем.  Ученици обнове хрифове на блок флаути према шеми датој у уџбенику.  Ученици науче да свирају обе деонице композиције у фронталном облику рада.  Наставник подели ученике на две групе.  Ученици изводе композицију према упутству у уџбенику. |
| **Завршни део часа 10 минута** |
| Ученици изражајно изводе композицију *Прекрсна милост*. |

**ЧАС БРОЈ 31**

|  |  |
| --- | --- |
| **Наставна тема** | **Човек и музика. Извођење музике** |
| **Наставна јединица** | Најзначајнији ствараоци класицизма. Музичко стваралаштво: компоновање песме *Ја сам чудо видео*. |
| **Циљ часа** | Упознавање са најзначајнијим ствараоцима класицизма.  Компоновање на задати текст.  Компоновање у стилу реп и хип-хоп музике.  Упознавање српске народне поезије. |
| **Очекивани исходи на крају часа** | На крају часа ученик ће бити у стању да:   * Познаје најзначајније ствараоце класицизма и значај њиховог доприноса у различитим музичким жанровима * Зна да компониује у стилу савремене популарне музике; * Познаје технику компоновања; * Уме да изведе створену песму сам и у групи. * Уме да запише ритам песме. * Зна да препозна елементе народне поезије |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 51-52, 99−101. |
| **Облици рада** | Фронтални, групни. |
| **Међупредметно повезивање** | Историја, географија, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови одлике класицизма и његове жанрове и форме.  Наставник најави нову лекцију. |
| **Главни део часа (30 минута)** |
| **Човек и музика:** Наставник представља животни пут и стваралаштво Хајдна, објашњава међусобне односе Хајдна, Моцарта и Бетовена. Подстиче да се подаци о пореклу, школовању и ангажманима тројице великана упореде и тако гради представа о положају музичара у овој епохи. На хронолошкој ленти уписује податке о годинама рођења и смрти и из тога наводи да се извуку закључци. Критички анализира уобичајено одређење њиховог стваралаштва као представника бечког класицизма.  **Извођење музике:** Наставник демонстрира звучни пример популарне музике дат у уџбенику.  Ученици одреде којој врсти музике припада.  Наставник демонстрира текст народне рецитације на коју ће ученици компоновати песму у духу савремене популарне музике,  Наставник тумачи упутство дато у уџбенику.  Ученици смисле своје уметничко име.  Ученици компонују у фронталном облику рада.  Наставник записује створену композицију на табли.  Ученици препишу нову песму на означено место у уџбенику. |
| **Завршни део часа 10 минута** |
| Ученици изводе нову песму. |

**ЧАС БРОЈ 32**

|  |  |
| --- | --- |
| **Наставна тема** | **Човек и музика. Извођење музике** |
| **Наставна јединица** | Јозеф Хајдн. |
| **Циљ часа** | Упознавање стваралаштва Јозефа Хајдна. Учење тема из класичне музике.  Артикулација: стакато, маркато, легато. |
| **Очекивани исходи на крају часа** | На крају часа ученик ће бити у стању да:   * Познаје у којим жанровима је Хајдна дао најзначајнији допринос. * Препозна тему из класичне музике; * Разуме артикулацију; * Свира по нотама. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 48 и 99. |
| **Облици рада** | Фронтални, групни. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови основне одлике класицизма. Наставник најави нову лекцију. |
| **Главни део часа (30 минута)** |
| **Човек и музика:** Наставник објасни значај Хајдновог доприноса у областима симфоније и гудачког квартета, али и клавирске сонате и концерта. Са ученицима обнови знања о сонатном циклусу и сонатном облику. Наставник истиче значај Хајдновог стваралаштва у области вокално-инструменталне музике, посебно у жанру ораторијума, и нешто мање, опере. Наставник иницира дискусију о томе шта у неком времену значи бити популаран.  **Извођење музике:** Наставник звучно демонстрира први став композиције *Симфонија изненађења* композитора Ј. Хајдна.  Ученици одговарају на питање како звучи композиција и начин њеног извођња.  Наставник објасни шта је артикулација и даје примере.  Ученици свирају кратке примере из уџбеника са означеном арикулациом.  Ученци анализирају нотни текст композиције *Симфонија изненађења*.  Ученици науче да свирају целу композицију и све деонице.  Наставник подели ученике на две групе.  Ученици изводе композицију према упиутству у уџбенику. |
| **Завршни део часа 10 минута** |
| Ученици одговарају на питање:   1. Која су Хајднова најзначајнија дела? 2. Шта је артикулација?   Ученици изводе композицију *Симфонија изненађења*. |

**ЧАС БРОЈ 33**

|  |  |
| --- | --- |
| **Наставна тема** | **Човек и музика. Слушање музике. Извођење музике** |
| **Наставна јединица** | Волфганг Амадеус Моцарт. Еф-дур лествица. |
| **Циљ часа** | Упознавање са стваралаштвом Моцарта. Обрада песме *Арија Папагена* по слуху. Певање Еф-дур лествице. Певање рођенданске песме у Еф-дуру по нотама. |
| **Очекивани исходи на крају часа** | На крају часа ученик ће бити у стању да:   * Познаје основне одлике Моцартовог стваралаштва * Разуме значај Моцарта у историји музике * Пева песму *Арија Папагена* по слуху; * Разуме Еф-дур лествицу; * Пева Еф-дур лествицу; * Пева песму у Еф-дуру по нотама. |
| **Наставне методе** | Демонстрација, дијалошка. |
| **Наставна средства** | Уџбеник за 7 разред, страна 34 и 36, 100 и 101.. |
| **Облици рада** | Фронтални, групни. |
| **Међупредметно повезивање** | Географија. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песму *Птичија туга*.  Наставник пита ученике у којој лествици је компонована песма.  Наставник обнови са учениоцима улогу предзнака у нотном запису: повисилицу, снизилицу и разрешилицу. Наставник обнови биогарфске податке везане за Моцартов живот.  Наставник најави наставну јединицу. |
| **Главни део часа (30 минута)** |
| **Човек и музика:** Наставник објашњава ученицима у којим областима стваралаштва је Моцарт дао допринос, посебнмо указујући на подједнак значај доприноса у инструменталној (типични класичарски жанрови) и вокално-инструменталној музици (посебно у опери, али и другим, црквеним жанровима). Наставник подсећа на композиције које су ученици до сада имали прилику да упознају и представља последњи Моцартов оперски опус – *Чаробну фрулу.*  **Слушање музике:** На примерима две арије из *Чаробне фруле* наставник објашњава Моцартово умеће сликања различитих карактера својом музиком: властољубивост, безосећајност, нељудскост Краљице ноћи (али и њену недодирљиву лепоту), и једноставност, људскост, уживање у животу и непосредност човека из народа, Папагена.  **Извођење музике:** Наставник демонстрира песму *Арија Папагена* и објасни њено порекло и значење стихова.  Наставнк научи ученике да певају песму по слуху.  Наставник покаже нотни запис песме у уџбенику.  Ученици анализирају нотни запис и долазе до закључка у којој лествици је песма компонована.  Наставник покаже нотни запис Еф-дур лествице и објасни њене елементе.  Ученици певају лествицу.  Наставник покаже нотни текст рођенданске песме у уџбенику.  Наставник пита ученике шта је пунктрана нота.  Ученици анализирају нотни текст и проналазе пунктиране осмине.  Наставник објасни како се изводе пунктиране осмине.  Ученици певају песму по нотама са тактирањем.  Ученици певају песму са стиховима. |
| **Завршни део часа 10 минута** |
| Наставник поставља питања ученицима:   1. Која су Моцартова најзначајнија дела? 2. Како гласи Еф-дур лествица? 3. Како се изводи пунктирана осмина?   На крају следи још једно извођење песме *Арија Папагена*. |

**ЧАС БР. 34**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Лудвиг ван Бетовен |
| **Циљ часа** | Упознавање са стваралаштвом Бетовена и његовим местом у историји музике. |
| **Очекивани исходи на крају часа** | На крају часа ученик ће бити у стању да:   * Разуме значај и допринос Лудвига в. Бетовена * Разуме однос класицизма и романтизма |
| **Наставне методе** | Демонстрација, дијалошка. |
| **Наставна средства** | Уџбеник за 7. разред, страна 102 |
| **Облици рада** | Фронтални, групни. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима извођење песме *Ода радости* и тему *Пете симфније* композитора Л. в. Бетовена. |
| **Главни део часа (30 минута)** |
| **Човек и музика:** Наставник објасни у којим жанровима је Бетовен остварио најзначајнији допринос. Посебно истиче значај Бетовеновог симфонијског стваралаштва. Тражи да ученици упореде доприносе Хајдна и Моцарта у овој области и скреће пажњу да упркос томе што је Бетовен компоновао много мање дела у односу на претходнике, она имају знатно већу комплексност и остварила су значајнији утицај на наследнике. Мада је уобичајено да се истиче значај треће, пете и девете симфоније, наставник демонстрира да и за друга дела постоји велико интересовање на примеру начина на који је други став *Седме симфоније* коришћен у различитим филмовима.  Наставник издваја значај Бетовеновог доприноса у жанру клавирске сонате и ученицима представља једну од најпопуларнијих *Месечину.* На том примеру показује како Бетовен разбија конвенције свог доба показујући своју бунтовну, романтичарску природу.  **Слушање музике:** Обрада примера 83 и 84 |
|  |
| Наставник поставља питања ученицима:   1. Која су најзначајнија дела Бетовена? 2. Зашто две теме сонатног облика обично пореде са драмским личностима? |

**ЧАС БР. 35**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Развој српске музике |
| **Циљ часа** | Упознавање са путевима развоја српске музике од 15. до 18. века |
| **Очекивани исходи на крају часа** | На крају часа ученик ће бити у стању да:   * Разуме друштвене околности развоја српске музике * Разуме природу промена које наступају после Велике сеобе * Познаје допринос Емануела Козачинског * Разуме значај гусларске традиције |
| **Наставне методе** | Демонстрација, дијалошка, музичка игра. |
| **Наставна средства** | Уџбеник за 7. разред, страна 103−105. |
| **Облици рада** | Фронтални, групни. |
| **Међупредметно повезивање** | Историја, географија, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови народне песме из Србије: *Живкова Таша* и *Шумадијо родни крају*. Обнови знања о обредним и обичајним песмама. |
| **Главни део часа (30 минута)** |
| **Човек и музика:** Наставник објашава друштвене околности развоја српске музике од 15. до 18. века и истиче значај очувања црквеног појања, указујући на сачуване рукописе.  **Слушање музике:** Појачку традицију наставник демонстрира на примеру *Стихире српским светитељима.* Наставник скреће пажњу на изражајна сртедства и начин извођења и са ученицима обнавља знања о српској средњовековној музици.  **Човек и музика:** Наставник објашњава природу и значај промена које наступају са Великом сеобом и указује на допринос Емануелна Козачинског раду Славенско-латинске школе, као и Захарија Орфелина и његовог дела *Свечани поздрав Мојсеју Путнику.* Наставник објашњава значај гусларске традицији у српској музици, али и значај гусала на целом балканском простору.  **Слушање музике:** Наставник са ученицима слуша примере гусларске традиције и анализира их. |
|  |
| Наставник поставља питања ученицима:   1. Које значење има термин *појање* у српском језику? 2. Какав је значај Слепачке академије из Ирига? |

**ЧАС БР. 36**

|  |  |
| --- | --- |
| **Наставна тема** | **Човек и музика. Слушање музике. Извођење музике** |
| **Наставна јединица** | Систематизација знања: музичка класика. Извођење мзике певањем и свирањем |
| **Циљ часа** | Обнављање и систематизација знања о музичком класицизму. |
| **Очекивани исходи на крају часа** | На крају часа ученик ће проверити и утврдити стечена знања. |
| **Наставне методе** | Демонстрација, дијалошка. |
| **Наставна средства** | Уџбеник за 7. разред, страна 88−102 |
| **Облици рада** | Фронтални, групни. |
| **Међупредметно повезивање** |  |

**ТОК ЧАСА**

|  |
| --- |
| **Уводни део часа (5 минута)** |
| Наставник са ученицима обнови теме из композиција представника музичког класицизма. |
| **Главни део часа (30 минута)** |
| Наставник подели ученике на групе, зада по три питања и потом заједнички коментаришу одговоре:   1. Због чега се најзначајнији представници класицизма Хајдн, Моцарт и Бетовен називају бечким класичарима?   Због тога што су за Беч везали значајне године свог рада и ту стекли афирмацију. Беч је у то време био један од најмоћнијих културних центара.   1. Какве су биле друштвене прилике у другој половини 18. века?   Друга половина 18. века обележена је индустријском револуцијом, развијају се просвећени апсолутизам, рационализам и просветитељство, рађа се нова друштвена класа – буржоазија – и избијају бројне револуције од којих је најпознатија Француска буржоаска револуција (1789).   1. Да ли су се међусобно познавали Хајдн, Моцарт и Бетовен?   Јесу, мада припадају различитим генерацијама, Хајдн је од Моцарта старији 24 године, а од Бетовена 38. У Бечу никад нису била сва тројица истовремено.   1. Који је водећи инструмент у класицизму?   Клавир. Мада је конструисан у Бахово доба, композитори значајније интересовање за Кристофоријев инструмент испољавају тек кад је усавршен у другој половини 18. века.   1. Које инструменталне групе чине симфонијски оркестар у класицизму?   Основу класичног симфонијског оркестра чине гудачки инструменти (прве и друге виолине, виоле, виолончела и контрабаси), дрвени дувачки инструменти (флауте обое, кларинети и фаготи), лимени дувачки инструменти (трубе и хорне, касније и тромбони) и удараљке (тимпани и триангл).   1. Који је састав гудачког квартета?   Две виолине, виола и виолончело.   1. Зашто Хајдна називају „оцем гудачког квартета”?   Мада су многи композитори компоновали за овај ансамбл, сматра се да су Хајднова дела била најутицајнија и да су управо она заслужна за уобличење жанра.   1. Који ставови чине сонатни циклус?   Сонатни циклус најчешће има три или четири става. Троставачни облик има распоред темпа *брзи – лагани – брзи*. Четири става обично доносе распоред темпа *брз – лаган – играчки (менует или скерцо) – брз.* Први став је најчешће сонатни облик, лагани има улогу лирског одморишта, играчки доноси контраст својим троделним метром и ведрим карактером. Финале заокружује облик, најчешће оптимистички и полетно.   1. Колико ставова обично имају симфоније и гудачки квартети?   Четири.   1. Какву улогу у сонатном цилусу имају сонатни алегро, лагани, играчки и финални став?   Сонатни алегро је енергични почетак и има драмски карактер. Лагани и играчки ставови имају улогу својеврсног интермеца – лирског и играчког. Финале је оптимистичка завршница циклуса.   1. Зашто две теме сонатног облика обично пореде са драмским личностима?   Међу темама сонатног облика изражен је контраст, каткад и „сукоб” карактера и зато их пореде са драмским личностима.   1. По чему се разликују барокни и класични концерт?   Барокни концерт има форму кончерта гроса (типа барокне сонате или барокне свите) или троставачну, са ставовима писаним у Вивалдијевом концертном облику са изменом наступа солисте и оркестра. Класични концерт је по правилу троставачни и први став има концертни сонатни облик: експозицију тема прво доноси оркестар, па се потом тематски материјал излаже у деоници солисте.   1. Која су Хајднова најзначајнија дела?   У инструменталној музици симфоније, гудачки квартети, концерти и сонате, а у вокално-инструменталној ораторијуми (*Годишња доба* и *Стварање света*).   1. Која су Моцартова најзначајнија дела?   Опере (*Чаробна фрула*), симфоније, концерти (посебно они за клавир, али и виолину и дувачке инструменте), сонате за клавир и клавир и виолину.   1. Која су најзначајнија дела Бетовена?   Девет симфонија, бројни гудачки квартети, 32 клавирске сонате, пет концерата за клавир и један виолински концерт, опера *Фиделио.* |
|  |
| Наставник подсећа ученике на одговоре које су дали на почетку године у свом Музичком споменару на стр. 10. По избору ученика час се завршава заједничким певањем. |